Osasungintzaren digitalizazioa denon osasuna hobetzeko • ZUZEU\nOsasungintzaren digitalizazioa denon osasuna hobetzeko –\nHemen da berriro ere OEEren biltzarra. 29. aldia duen honetan Gasteizera itzuli da, eta aurtengo gaia, “Osasungintza berria? Bere jardunetik ikasten duen osasun-sistema”, punta-puntakoa da, guztiz lerrokatua gizarteak gero eta ozenkiago eskatzen duenarekin: osasun-sistema eraginkorra, efizientea eta helburutzat zero kalte duena.\n1) Zer ahalegin egiten ari da informazio hori ezagutza bihurtzeko, eta ezagutza hori erabakiak hartzen diren lekuetara itzultzeko, kontsultetara, ospitaleetara, kudeatzaileen bulegoetara?\n2) Zer akats errepikatzen da gehien, zer motatakoek eragin diezaiekete kaltea pazienteei? Adibidez, gaindiagnosia, interbentzioen preskripzio desegokia, profesional edota zentroen artean ikusten diren aldeak…\n3) Nola ikusten dute pazienteek –gizarteak– eskaintzen diegun asistentzia?\nBiltzarra Gasteizko Europa jauregian egingo da, martxoaren 22 -goiz eta arratsaldez- eta 23an goizean. Informazio gehiago eskuragarri dago gure web orrialdean.\nFelipe Aizpuru Barandiaran (OEEren izenean)\nOsasungintzaren digitalizazioa denon osasuna hobetzeko Osasungintzaren digitalizazioa denon osasuna hobetzeko


Goa Love tenplua, Pura Goa Lawah - Bali\nHelbidea: Jl. Raya Goa Lawah, Pesinggahan, Klunkung, Kabupaten Klungkung, Bali, Indonesia\nTelefonoa: +62 813-3842-6781\nOnarpen prezioa: 0,75 €\nBaliko Goa Love antzinako tenplua uhartearen biztanleentzako eta erakargarri turistiko interesgarrientzako leku sakratua da. Antzinako tenplu konplexuaz gain, saguzarrez betetako kobazuloa ere bada. Hinduek animalia hau estimatzen dute sagaratu gisa, eta arratsaldeetan haitzuloari eskaintza ugari ematen diote.\nTemple of Goa Love in Bali\nEraikuntza XI. Mendekoa da. 1007. urtean aipatutako lehen aipamena da. XV. Mendean, tenplua handitu egin zen eta handitu egin zen eta gaur egun bihurtu zen. Antzinako jatorria eta kondairak estali arren, tenplu konplexu atsegina Bali-ren maitasuna eta ospea gozatzen du turisten artean.\nAskok etorriko dira parkean ibilaldi bat egiteko, Balinese arkitektura gozatzeko, dragoi estatuak harrapatzeko sarongs tradizionaletan. Oso eguzkitsu bihurtzen da bereziki, astoak esnatzen eta hegan egiten dute haitzulotik beren janariarentzat. Animalia hauen beldur bada, hobe da goizean eta arratsaldean lo egiteko ohitura izatea.\nGoa Lavas tenpluaren atzean dagoen koba\nBali sagar sakratu hau saguzar-tenplua deitzen zaio. Hemen etxean sentitzen dute eta hainbat mila gizabanako kolonia handi bat bizi da. Haitzuloaren sarrerarik ez dago mugatuta, eta barrutik aurrera egin dezakezu, gela eta beldurrik ez dagoen neurrian. Korridoreen luzera gutxi gorabehera 20 km ingurukoa da, baina orain arte inork ez du ikertu. Askotariko adarrak haize-sistema entangled eta unsafe egiten. Gainera, saguzarrak, sugeak eta arratoiak hemen ere finkatu dira. Balinese-k eskaintzen dituen opariak gozatzeko gogoa ere bada.\nBalien saguzarrarekin loturiko kondairak\nBertako jatorria eta naturarik gabeko izaera dela-eta, gaur egun Baliko Batsen tenplua hainbat kondairietan biltzen da, horietako batzuk sinesgarriak dira, beste batzuk erlijio eta tokiko sinesmenetan oinarritzen dira. Legenda batek dio haitzulo bat ez dela, baina tunel luzea. Goa Lavas tenplua lotzen zuen ustez beste Balinese erakarpen batekin - Pura Besakih tenplua, hau da, Agung sumendiaren oinetan dago. Norbaitek iradokitzen du gaur egungo sumendi bat igarotzera irits daitekeela, eta beste batzuek, ordea, tunel hori 20an mendearen hasieran lurrikararen batean erori zela uste dute. Orain arte ezin zen jakin ziur, haitzuloaren espedizioen espedizio guztiak desagertu egin ziren.\nLurpeko pasabidearen existentzia antzinako kondaira ere aipatzen da. Han, saguzar haitzuloa zeruko sugearen buruaren irudia da, eta Pura Besakikh bere buztana da. Zalantzarik gabe, tunel honetako azkenek zuzenean Mengivi klanaren tokiko printzeari bakarrik igortzea lortu zuten.\nNola iritsi Bali Goa Lava Temple?\nTenplua Klunkung izeneko uhartearen ekialdeko kostaldean dago, Denpasareko kostaldeko autopista eramaten duena. Konplexura iristeko modurik egokiena alokatutako auto edo motozikleta batean dago, ordubete inguru behar izaten da.\nEgurrezko zur trinkoentzako haurrentzako altzariak\nApple mermelada neguan\nKamisetak luzeak - modako estiloak eta zer jantzi?\nGazta pastela - errezeta\nSerena Williams haurtxo bat espero da\nKeanu Reeves da gay?\nKevin Federline Britney Spears-ekin eta haurren upbringing-ekin egindako elkarrizketa sinple bat eman zuen\nEuria Pokrov egunean, urriak 14 - seinaleak\nZergatik ezin dituzu perretxikoak jauzi batean?\nPaperarekin izokina arrosa\nGoiza edalontzi urdaileko hutsarekin - ona eta txarra


Argazkia: Pello Jorajuria\nBaionako Hezkuntza Ikuskaritza okupatzeko asmoz bertaratu dira asteazken arratsaldez Seaskako hainbat irakasle, ikasle eta guraso. Azterketak euskaraz egin ahal izateko debekua protestatzeko elkartu dira ehun lagun inguru.\nHain zuzen ere, Baxoko filosofia froga idatziaren lehen eguna izan da asteazkenean, eta horren aurrean adierazpena argitaratu dute Bernat Etxepare lizeoko eta Seaskako lau kolegioetako ordezkariek, naiz.eus-ek jaso duenez, Frantziako Hezkuntza ministerioak Ipar Euskal Herriko ikasleen “eskubideen urraketaren bidea markatzen segitzen” duela salatzeko.\nBaionako Hezkuntza Ikuskaritzaren egoitza itxita topatu dutelarik sarrera blokeatzea erabaki dute, eta hainbat lagun atera kateatu dira. Polizia agertu eta protestariak banan-banan kanporatzen hasi da, kargen ondorioz hainbat zauri eraginez. Jendea sakabanatzeko gas negar eragilea ere erabili dute.\nPoliziak banan bana kanporatzen ditu buraso eta erakasleak okupazio lekutik. pic.twitter.com/2xvFJDKOVR\nIaz abiatutako desobedientziarako bideari heltzen diote Ipar Euskal Herriko irakasle eta ikasleek, hizkuntz eskubideak aldarrikatzeko. Esaterako, duela egun batzuk Seaskako irakasle talde batek Brebeta zuzentzeari uko egingo ziotela aurreratu zuten.


Artea Leioako kaleetara irtengo da urriaren 2tik 4ra - Kulturklik\nEuskal Herriko 20 konpainien 20 lan izango dira guztira, eta Leioako publikoari dantza, antzerkia, umorea, akrobaziak eta zirkua eskainiko dizkiote. Asteburu bizia, arteaz modu eskuragarrian, seguruan eta familian gozatzeko.\nEspazioak, nola ez, kanpokoak eta edukiera txikikoak izango dira. Zehazki, Errekalde plazan, Elexalden, Boulebarrean, Aldapa Auditoriumean eta Barandiaran Behekoa institutuko patioan egongo dira jarduera horiez gozatzeko guneak. Jendeak maskara eraman beharko du uneoro, eta higieneari eta gizarte-distantziari buruz ezarritako arauak bete beharko ditu.\nLeioako Udaleko Kultura Sailak abiarazitako ekimen berri honen bidez, ahal den neurrian, Euskal Herriko kaleko arteen sektoreari lagundu nahi zaio “aurten Umore Azoka bertan behera uztea, pandemiak eraginda, kolpe gogorra izan zen Leioarentzat eta azoka horretan urte osoan lan egiten dugun guztiontzat. Baina, batez ere, sektorean lan egiten duten artista eta profesionalentzat”.\nPandemiaren ondorioei aurre egiteko konpainiak eta artistak jasaten ari diren egoera latzaz jabetuta, Leioak ekimen honen bidez “kaleko Arteen sektore honi laguntzea” lortu nahi du. “Hainbeste gozarazten gaituelako eta Leioarekin lotura berezia duelako”. Baina, gainera, erakusketa euskal sektoreari eskainita dago, konpainia guztiak Euskal Herrikoak izango baitira, “Euskal Herrian dugun lan handia eta profesional handiak ikusarazi nahi ditugu, eta haien lanari balioa eman”.\nUmore Azokarekin duen beste ezberdintasun bat erakusketa honek Azokaren funtzioa galtzen duela da, hala ere, gure konpainia askorentzat erakusleiho gisa balioko du “publikoari gozatzeko diseinatutako erakusketa da, nahiz eta egun horietan Leioan egongo direla baieztatzeko hainbat kultur programatzailek deitu diguten”.\nProfesionalei bideratutako ekintzak\nSektoreko profesionalek ere tarte bat izango dute hitz egiteko, iritziak trukatzeko eta egungo egoera beren ikuspuntutik aztertzeko. Leioako Udalak, Artekalerekin eta Eusko Jaurlaritzako Kultura Sailaren laguntzarekin antolatutako jardunaldiak izango dira Kultur Leioan.\nJardunaldi horietan, batez ere, eredu berri bati buruz arituko dira, Euskal Herriko kultura-sektorea une honetan nola dagoen diagnostikatuko dute eta etorkizun berriak aztertzen saiatuko dira. Jardunaldiak ostegun, ostiral eta larunbatean izango dira, Kultur Leioako Auditoriumean.


Jon Suinaga bergararraren lehen eleberria - Bergara - Goiena.eus\nJon Suinaga bergararraren lehen eleberria\nEneko Azkarate Laspiur 2013-10-03 09:00\nJon Suinagak (Bergara, 1967) lehen eleberria aurkeztuko du urriaren 23an Donostiako Koldo Mitxelenan. Allende los mares (Hiria) dauka izena liburuak eta XV. mendean dago kokatuta, euskaldunak, oraindik ere, baleak arrantzatzera joaten zireneko garaian. Eleberri historikoa da eta krimen bat dago tartean. Liburuaren azala Rikardo Azkargorta artista bergararrak egin du.\nJon Suinaga Injineru elektronikoa da ikasketaz eta lanbidez. Fagor Arrasaten egiten du lan. Baina idazteko eta irakurtzeko zaletasuna aspalditik datorkio. Ipuin laburrak idatziak ditu; komiki tirak eta komiki liburuak ere argitaratuak; Goienako iritzi zutabegile eta komiki-tira egile izana da… Orain, lehen liburu mardula, baina samur irakurtzekoa, idatzi du: 190 orriko intrigazko eleberri historikoa, Allende los mares.\n"Beti gustatu izan zait idaztea, irakurtzen dudanaren gainean idaztea batez ere" diosku. Halako baten, "eleberri bat idaztea bururatu zitzaidan, gustuko ditudan gaien gainekoa, eta halaxe hasi nintzen". Puzzle bat bailitz, eleberri osoa idatzi zuen. Urte eta erdi eskaini zion garairi, dokumentatuz-eta.\nBehin liburua idatzita, hiru argitaletxetara bidali zuen eta Hiria-tik erantzun zioten. Argitaletxe horretan, herrikide batek ere idatziak ditu bi eleberri, Atejaun eta Tributo a Caissa: Martin Arriaranek. Eta haren aholkuak oso baliagarriak izan zaizkio mundu honetan hasiberria den injineru idazleari. "Martin Arriaran ezagutzen dut aspalditik eta harremana daukagu, batik bat, biok gustuko dugulako xakea eta Bergarako taldean aritu ginelako. Hark aholkatu zitzaidan argitaletxeekin harremanetan jartzeko orduan.\nXV. mendean kokatua\nLiburua XV. mendean dago kokatuta. Zergatia galdetzerakoan, zera dio: "Oso erakargarria egiten zait sasoi hura, Penintsulan gertatu zenagatik: Euskal Herrian Banderizoak zeuden, Oñaztarrak eta Ganboatarrak; Nafarroako eta Gaztelako erreinuak; euskal lurraldeak Nafarroako erreinuari kenduak izan ziren aurretik, 1200. urtean eta lurralde horiek behin eta berriro eskatzen zituzten sasoi horretan ere; Errege Katolikoak…". Osagai asko aurkitu zituen bere eleberria kokatzeko. Baina, horri guztiari, beste elementu bat ere gehitu nahi izan dio Suinagak, baleen arrantzarena: "Baleak oso gustuko izan ditut beti" dio.\nEta eleberri beltzak ere gustuko dituenez, argumentuaren haria osatzeko, krimen bat sartu du. Protagonista, baleen arrantzale bat da, krimen baten erdian murgilduta aurkitzen dena. Susmagarri nagusia denez, ihes egitera behartuta sentitzen du bere burua eta, hala, Gaztelako eta Nafarroako erreinuetan barrena murgilduko da...\nUrriaren 23an Donostian eta 30ean Bergaran\nLiburua urriaren 23an aurkeztuko dute, Koldo Mitxelenan, hain justu ere. Eta, astebete beranduago, 30ean, Bergarako Elkar liburu dendan liburua sinatzen egongo da egilea. Dena dela, Internetetik eros daiteke dagoeneko, 16 euroren trukean.


Hitzez landatutako baratzea | Bizigiro | Berria\nHitzez landatutako baratzea\nEuskararen ginkanaren seigarren aldia antolatu du Ekoguneak. Bost astez, Internet bidez arituko dira lehian parte hartzaileak. 3.000 euro eskuratuko ditu talde irabazleak\nAurrez aurreko finalak beste herrietako jendea eta proiektuak ezagutzeko aukera ematen die parte hartzaileei. EKOGUNEA Tamaina handiagoan ikusi\nEuskal Herrian soilik aurki daitekeen produktua, garaikoa eta ekologikoa kontsumitzeko deia egin du Kutxa Ekoguneak. Euskara kontsumitzeko deia, hain zuzen. Eta, horretarako, Euskal Herriko euskararen ginkana antolatu dute seigarren urtez jarraian. Hizkuntza ekologia ardatz hartuta, ekologiaren begirada hizkuntzara ekartzea da beste behin antolatzaileen helburu nagusia.\nAsteazkenean amaitu zen izena emateko epea, eta abian da euskaraz eta euskararekin dibertitzeko ginkanaren lehen fasea. Bost aste iraungo du fase horrek, eta, astero, proba bat egin beharko dute parte hartzaileek, eta planteatzen zaizkien erronkei erantzun beharko diete, denak ere sarean. Hasteko, hamar galderaz osatutako galdetegi bat osatu beharko dute. «Saiatzen gara proba motak nahasten; denak ez dira mota berekoak», azaldu du Kutxa Ekoguneko Itsaso Olaizolak.\nTaldeak gutxienez lau pertsonak eta gehienez seik osatzen badituzte ere, kolektibo handiagoak ordezkatzen dituzte guztiek. Guraso elkarteak eskolen izenean, eta batxilergoko ikasleak gelako ordezkari gisa, esaterako. «16 urtetik gorako edozeinentzat da, eta taldeek ez dute egon behar euskalgintzara lotuta», azaldu du Olaizolak.\nAre gehiago, ez da zertan euskararekiko lotura estua izan saria eskuratu ahal izateko. Olaizolak nabarmendu du aurreko aldietako irabazleen artean ere aniztasuna izan zela. «Euskararekin lotura estua duen Algortako Bertso Eskolak irabazi zuen behin, baina baita Lasarteko batukada taldeak eta eskoletan sexu heziketa ematen duen EMAIZ taldeak ere». Azken horiek, adibidez, sexu heziketako baliabideak sarean euskaraz gutxi daudela kontuan hartuta, bideo bat sortzeko erabili zuten saria.\nOlaizolak azaldu duenez, haziz joan den proiektu bat izan da Euskal Herriko euskararen ginkanarena. Hasierako edizioa bakarka egin ondoren, antolatzaileek ikusi zuten«beste buelta bat» merezi zuela, eta interesgarria iruditu zitzaien taldeetan egin eta euskararen lurralde osoan zabaltzea. Hori aurrera eraman ahal izateko, Euskaltzaleen Topagunearen laguntza izan dute. Halaber, sumatu dute euskararekin lotura zuzena izan ez baina nolabaiteko kezka agertzen duten hainbat elkartetara gerturatu direla urte hauetan egitasmoaren bidez. «Euskarak duen zeharkakotasuna edozein proiektuk balia dezake», Olaizolaren hitzetan.\nLehen faseko probetan puntu gehien eskuratzen duten lau taldeak finalera pasatuko dira, eta han izango dute 3.000 euroko saria eskuratzeko aukera. Diru hori euskara sustatzeko proiektuetarako erabili beharko dute nahi eta nahi ez. «Izena ematen dutenean, taldeek bideo labur bat aurkezten dute saria irabaziz gero zer egingo luketen azalduz», argitu du Olaizolak. Batzuek nahiago izaten dute beren kolektiboko egitasmo propioak sustatzeko erabiltzea; beste batzuek, berriz, euskararekin loturiko ekintzak bultzatzen dituzte. «Aurten, esaterako, talde batek adierazi du irabaziz gero Korrikako kilometroa ordaintzeko erabiliko dutela dirua».\nJoan den urteko edizioa, adibidez, Lizarrako Mintzamendipintxopote taldeak irabazi zuen. «Mintza taldeko lagun batzuek, tabernan poteoan ginela, erabaki genuen izena ematea», azaldu du Alfredo Durfur taldeko kideetako batek. Hiru aldiz parte hartu dute euskararen ginkanan, eta bitan sailkatu dira finalerako. Ekintzei dagokienez, galde-erantzunen ariketak erosoak izan arren, ez zitzaizkien guztiz motibagarriak egiten. «Gogoan dut ahalik eta hizkuntza gehien hitz egiten zuen jendea aurkitu behar izan genuela, euskaraz ere bazekiena, eta bideo batean grabatu». Proba horrek asko motibatu zuela aitortu du Durfurrek. Halaber, kalean eragiteari garrantzi handia ematen dio. «Asko gustatu zitzaidan gure herritarren ama hizkuntzen bilduma egitea ere». Duela urtebete, ezustean irabazi zuten 3.000 euroko saria. «Finalean bertan, nahiago nuen bigarren geratu irabazi baino», aitortu du Durfurrek. Pintxo-pote hartan erabaki zuten proiektuaz gogoratu zen, hain zuzen: Lizarran 48 orduz euskaraz aritzeko erronka onartu zuten. «Azkenerako, saria ia zama bihurtu zen: Lizarran horrelako zerbait antolatzea lan ikaragarria izan zen».\nMartxoaren 9an izango da final handia, Donostiako Tabakaleran. Antolatzaileek ohartarazi dute probak ez direla konplikatuak izango, baina errazegiak ere ez dituztela jarriko. Aurreko aldietako giroa eta taldeen arteko lehia positiboa berriro izatea espero dute. Olaizolaren esanetan, «bidea egitea eta gozatzea da helburua,eta, saria lortuz gero, are hobeto».


Garfield 2 (2006) [MEGA eta DRIVE]\n► Garfield 2 (2006) [MEGA eta DRIVE]\nSortzailea Taichisan, 2011ko Ekainaren 24a, 21:16:43\n2011ko Ekainaren 24a, 21:16:43 Azken aldaketa: 2020ko Apirilaren 09a, 06:03:48 Ainz(e)k egina\nGeneroa: Komedia, Haurrentzako zinema | Familiako zinema, Jarraipena, Katuak, Komikia\nZuzendaria: Tim Hill\nGidoia: Joel Cohen, Alec Sokolow (Komikia: Jim Davis)\nArgazkia: Peter Lyons Collister\nAktoreak: Jennifer Love Hewitt, Breckin Meyer, Billy Connolly, Lucy Davis, Ian Abercrombie, Lena Cardwell, Veronica Alicino, Jane Carr, Oliver Muirhead, Judith Shekoni\nSinopsia: Garfield katu ezagun eta bihurriaren ibileren jarraipena. Oraingo honetan, felinoa Londresen dabil Odie txakur-kidearekin.Londresen dagoen jabea (Breckin Meyer) harritu nahi du Liz Wilson albaitariari (Jennifer Love Hewitt) ezkontzeko eskatzeko. Han, berriro biziko ditu Mark Twainen "Printzea eta eskalea"-ren abenturak.\nNota Filmaffinityn: 4,0\nIraupena: 69 min\nPisua: 629,6 MB\nEr: GARFIELD 2 [SS/MY] (2006) (Bill Murray)\n2013ko Martxoaren 30a, 11:42:46 #1\nMyupload-etik ere eskuragarri! :evil:\n2013ko Martxoaren 30a, 14:48:42 #2\nHori ikusi beharra daukat.\n2013ko Martxoaren 30a, 20:37:58 #3 Azken aldaketa: 2013ko Martxoaren 30a, 20:56:11 burrundaie(e)k egina\nAipamenaren egilea: zumarra Noiz: 2013ko Martxoaren 30a, 14:48:42\nIaz, urrian, proba batzuk egin nizkian eta gero "kuarentenan" utzi nian ea nolako atarramendua egiten zian. Aste honetan egiaztatu diat garai hartan igotako artxibategi guztiak erori gabe daudela. Web orrian inoiz ez direla ezabatzen jartzen dik, ikusi egin behar. Jaitsiera, kristorena izan gabe, balekoa duk (Ziddurenaren antzekoa edo). Hori bai, J.downloaderren, artxiboak jaitsi ahala "Comprobacion de Crc fallida" agertzen duk, baina jaitsiera arazorik gabe burutzen dik. Itxura ona hartzen zioat, gainera, Giga bat arteko artxiboak onartzen omen dizkik....\n2013ko Martxoaren 30a, 21:05:48 #4\nJdownloader-ena ez dut ulertu. Ondo jeisten dira ala gaizki? Gero deskonprimitu ahal dira ala ez?\n2013ko Martxoaren 30a, 22:02:00 #5\nAipamenaren egilea: zumarra Noiz: 2013ko Martxoaren 30a, 21:05:48\nEgia esan, nik artxiboak beti konprimitu gabe igotzen dizkiat, aproba egin beharko nikek deskonprimitzeko gauza den ala ez. Bestela, konprimitu gabe alegia, batere arazorik ez dik ematen. Hala ere oraindik probatzen ari nauk...\n2013ko Martxoaren 31a, 22:08:04 #6\nMomentuz ZD-ri kaña emango diot. Aurreko asteetan nazkatu naiz 4S-n, SF-n, eta MG-n artxiboak igotzean igoera behin eta berriz mozten zelako. Nire IP-a baneatuta dagoela ere pentsatzen hasia nago zerbitzari horiekin.\nEsan bezala, momentuz ZD-n segiko dut (nahikoa ondo dabil eta) eta esandako hiru horiekin ere probatuko dut berriz egun batzuk barru.\nOndo dago aukera berriak sortzea. :keinu:\n2013ko Martxoaren 31a, 22:30:35 #7\nAipamenaren egilea: zumarra Noiz: 2013ko Martxoaren 31a, 22:08:04\nNik ere SF eta MG-era web orritik igotzeko arazoak zeuzkat. Batzutan ondo egiten ditek baina gehienetan gaizki. SF-era File-Uploaderren bidez ari nauk igotzen. 4S-ek, orain arte ez zidak problemarik eman, gero probatuko diat....\n2013ko Martxoaren 31a, 22:51:46 #8\nNik ezin dut SF-ra igo FileUploader-ekin.... "Error" ematen dit...\nRe: GARFIELD 2 (2006) (Bill Murray)\n2018ko Urtarrilaren 04a, 12:26:47 #9


Peuton - Wikipedia, entziklopedia askea.\nSerge POINTEAU (2014-2020)\n47° 53′ 06″ N, 0° 49′ 20″ W / 47.885°N,0.8222°W / 47.885; -0.8222Koordenatuak: 47° 53′ 06″ N, 0° 49′ 20″ W / 47.885°N,0.8222°W / 47.885; -0.8222\nQuelaines-Saint-Gault, Cosmes, Loigné-sur-Mayenne, Marigné-Peuton, Simplé eta La Roche-Neuville (en)\nPeuton Frantziako udalerria da, Mayenne departamenduan dagoena, Pays de la Loire eskualdean. 2013an 226 biztanle zituen.\n2007an Peuton udalerrian erroldatutako biztanleak 226 ziren. Familiak 96 ziren, horien artean 32 pertsona bakarrekoak ziren (20 bakarrik bizi ziren gizonak eta 12 bakarrik bizi ziren emakumeak), 28 seme-alabarik gabeko familiak ziren eta 36 seme-alabak dituzten bikoteak ziren.\n2007an 102 etxebizitza zeuden, 89 familiaren etxebizitza nagusia ziren, 6 bigarren erresidentzia ziren eta 6 hutsik zeuden. 101 etxeak ziren eta 1apartamentu bat zen. 89 etxebizitza nagusietatik 76 bere jabearen bizilekua ziren eta 13 alokairuan okupaturik zeuden; 1ek gela bat zuen, 6 etxek bi zituzten, 13 etxek hiru zituzten, 14 etxek lau zituzten eta 56 etxek bost zituzten. 64 etxek euren parking plaza propioa zuten azpian. 44 etxetan ibilgailu bat zegoen eta 37 etxetan bat baino gehiago zituzten.\nPeuton udalerriko biztanleria-piramidea 2009an .\n2007an lan egiteko adina zuten pertsonak 134 ziren, horien artean 105 aktiboak ziren eta 29 inaktiboak ziren. 105 pertsona aktiboetatik 101 lanean zeuden (55 gizon eta 46 emakume) eta 5 langabezian zeuden (3 gizon eta 2 emakume). 29 pertsona inaktiboetatik 8 erretiraturik zeuden, 13 ikasten zeuden eta 8 "bestelako inaktibo" gisa sailkaturik zeuden.\n2009an Peuton udalerrian 89 unitate fiskal zeuden, 241 pertsonek osaturik. Pertsona bakoitzeko diru-sarrera fiskalaren mediana urteko 16.581 euro zen. \n2007an zeuden 7 komertzioetatik, 1 janari enpresa zen, 1 eraikuntza enpresa zen, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 higiezinen enpresa zen eta 1 administrazio publikoko enpresa zen.\n2000. urtean Peuton udalerrian 17 nekazaritza-ustiategi zeuden.\nMarigné-Peuton (2,0 km)\nSimplé (2,2 km)\nQuelaines-Saint-Gault (4,6 km)\nLaigné (4,8 km)\nDenazé (4,9 km)\nLoigné-sur-Mayenne (5,7 km)\nCosmes (5,9 km)\nBNF: 152639715 (data)\nOrriaren azken aldaketa: 2 urtarrila 2020, 21:09.


Belaunaldi arteko oztopoak - Alex Uriarte - bizkaie.biz\nBelaunaldi arteko oztopoak\nAlex Uriarte\t2018-11-30 14:32\nLiteraturea gazte jentearengana hurreratu gura badogu, guztiz beharrezkoa da eurei horretarako erreztasunak eskeintzea, mundu hori eskuragarria, interesekoa eta benetan edarra dala ikustarazoteko.\nBeti aldarrikatu izan dot literatura-lehiaketetan izena emoten daben eta euren produktu literario amateurrak aurkezten dituen gazteen jomugea ez dala sariketa literario horreek irabaztea —irabaztea, errealismoa handiagoaz nahiz txikerragoaz, danon amesa izan arren—, ez dala best seller bihurtzea eta ez dala, inondik inora, egunen baten mundu horretatik bizi ahal izatea. Idazle gazteon helmugea gure barruan daukaguzan ideak, ikuspuntuak, ilusinoak edo gatazkak argitara emoteko balizko plaza bat topetea da, hau da, barrenean daukagun potentzial hori dana zukutu ahal izateko agerleku bat izatea.\nSarri esan ohi da literaturea gazteei hurreratu ahal izateko bideak urratu behar dirala; zidor horreetako bat, beharbada, kulturea zein literaturea halabeharrez sartzea litzake. Bestela esanda, eskoletan literatur lanak irunstera derrigortzea, nahitaez kontsumitzeko. Baina literaturea zeozer baldin bada, mundu fantastiko, zirraragarri eta, batez be, ludikoa da; beste berba batez: gauero hartzen dozun amorantearen parekoa behar dau izan. Osterantzean, ez dauka inongo zentzurik. Nik neuk, sikiera, ez deutsat aurkitzen.\nHain nerabeak ez diranen kasuetara ekarrita, zera ekari gura neuke berbara, sariketatan idazle erreputaduei edo ia-ia profesionalei parte hartzen iztea upealako hanka-sartzea dala. Berbarako, gaur bertan banatuko dira Lauaxeta Olerki Lehiaketako sariak eta irabazleak Gotzon Plaza eta Jon Barberena izango dira: biak ala biak alor horretan antzina sartuak, biak ala biak jada zeharo eskarmentatuak, biak ala biak letren munduan beharrean dabizanak eta biek ala biek itxi eutsen gazte izateari, bai aspaldi itxi be. Ez dago argitu beharrik bai bataren, bai bestearen kontra ez daukadala ezer, baina ez jat begitantzen zilegia eta bidezkoa danik sortzaile gazteenentzat lorbidea edo tranpolina izan leitekeen lehiaketean eurei, hots, idazle heldu eta esanguratsuei esku hartzea ahalbidetzea.\nOstean, ganera, argitaletxeek zeozelako gitxieneko izena, produkzinoa nahiz lorpena exijiduten deutsiez euren atea joten daben idazle gazteei: publikau ahal izateko, zeozer irabazi behar; egindakoaren saritik zeozer irabazi ahal izateko, materialak publikauta eduki behar. Inkoherentea lako ilogikoa iruditzen jat, bene-benetan. Argitalpenen mundura salto egiteko bermeak behar badira, sortzaile gazteei lehiaketetako —zein parekoetako— ateak zabal-zabalik itxi beharko jakez. Irabazi beharrekoak honezkero ondo irabazita dituen egileei ekuazino horretan esku hartzen laga ezkero, akabo gazteen —gazteon— aukerak, proiektuak eta, zelan ez, ilusinoak.


Miruk inauteria eraman du Segurara - Goierriko Hitza : Goierriko Hitza\nAste batzuetako atzerapenarekin, baina Segurako txikienek ospatu ahal izan dute inauteria, Miru lagun izan dutela. Musikaz lagunduta, ikuskizun alaia eskaini du ipuin kontalariak Baratze pilotalekuan gaur arratsaldean. Segurako Udalak eta Haitz Lehor Guraso Elkarteak antolatutako ekitaldia izan da.\nMiruren emanaldian inauterietako abestiak eta kontakizunak entzun dituzte ikusleek, eta Euskal Herrian barrena ibili dira, alde batetik bestera, bertako inauterietako pertsonaiak ezagutuz: Zuberoako Maskaradak, Arizkungo Hartza, Mamoxorroak, Lantzeko Miel Otxin eta Ziripot, Iturengo eta Zubietako Joaldunak edota Mundakako Atorrak. Ordubeteko ikuskizuna izan da, eta abestiak eta dantza izan ditu ardatz. Musika pedagogia erabiliz, gorputzeko atalekin soinuak eta erritmoak sortzen ere erakutsi die Miruk segurar txikiei. Baratzera inguratutako haur asko mozorrotuta joan dira gainera.


Eta orain, begiratu beste alde batera - Eskoriatza\nEskoriatza > Albisteak > Eta orain, begiratu beste alde batera\nEta orain, begiratu beste alde batera\nNerabeen artean ematen den substantzien gehiegizko kontsumoen inguruko hitzaldia izango da. Abiapuntua, Aretxabaletako UDA kirol elkarteak eta Aretxabaleta eta Eskoriatzako udalak elkarlanean San Juan de Dios Ospitalearekin hasitako esperientzian dago.\nAipatutako proiektuak “Nerabearen garapen positiboaren eredua” hartzen du erreferentziatzat. Eredu horrek nerabearen ongizatean jartzen du ardatza, eta ongizate pertsonala eta soziala izateko beharrezkoak diren trebetasunak, jokaerak eta gaitasunak lantzea du helburu.\nGurasoen eskuhartzeari arreta jarriko zaio. Izan ere, familiak nerabeengan eragin handia dauka, bertan ezartzen baitira ohiturak, arauak eta trebetasunak. Familiak dauka gazteak etorkizunean izango direnaren giltza eta nerabeen ongizatean eragiteko gaitasun handiena.\nTestuinguru horretan, gaiei horiei buruz hitz egiteko eta zalantzak eta kezkak partekatzeko San Juan de Dios ospitaleko teknikariak izango dira hitzaldian azalpenak ematen, Emilio Martin psikologo klinikoa arituko da.\nApirilaren 18an izango da, Zaldibar Antzokian arratsaldeko 6etan. Hitzaldia irekia den arren izena ematea komeni da antolakuntza lanak errezte aldera. Hitzaldia, gazteleraz izango da.\nIzena emateko idatzi edo deitu telefono honetara edo bete ondoko formularioa:


FLISAT Jostailuak gordetzeko biltokia - IKEA\nFLISAT Jostailuak gordetzeko biltokia\nJostailuentzako FLISAT biltegiak gauza guztiak elkarrekin eta jasota izaten laguntzen dio zure haurrari. Gurpilei esker, berarekin eraman dezake etxe osoan zehar.\nEdukiontziak gurpilak dituenez, umeek jostailuak jaso eta gela batetik bestera eraman ahal izango dituzte erraztasunez.Plastikozko gurpil gogorrak arazorik gabe mugitzen dira zoruan zehar.ADI! Jostailu honek ez du balaztarik.FLISAT serieko beste produktu batzuekin konbina daiteke.Produktu honek CE ziurtagiria dauka.Diseinatzailea\nProduktu honen % 50 (pisuari dagokionez) gutxienez zurez egina dago, material berriztagarria.Betebehar batzuk bete behar: debekatuta dago legez kanpoko baso-mozketetatik ateratako egurra erabiltzea. 2020rako daukagun helburua erabiltzen dugun zur guztia ziurtagiria duten iturri jasangarriagoetatik etortzea edo birziklatua izatea da.Produktu hau birziklatu edo energia berreskuratzeko erabil daiteke (zure eskualdean eskuragarri egonez gero).\nFLISATJostailuak gordetzeko biltokiaArtikulu kopurua:102.984.20\nZabalera: 30 cmAltuera: 9 cmLuzera: 50 cmPisua: 4.27 kgPaketeak: 1\nFLISAT jostailuak biltegiratzeak bere gauza guztiak leku bakarrean gordetzeko aukera ematen dio semeari. Eta gurpilak dituenez, prest dago alboko gelan edozein unetan sartzeko. Bere etxe osoa jolastoki bihur daiteke. Azkarra, ezta?\nJostailuak gordetzeko biltokia


Aldundiak zinegile gazteei zuzendutako beka jarriko du martxan - Deia\nAldundiak zinegile gazteei zuzendutako beka jarriko du martxan\ndeia.eus 12.12.2020 | 04:00\nMendifilm Bizkaia-Ternua Bekaren aurkezpena. BFA\nMendifilm Bizkaia-Ternua Bekaren aurkezpena.\nBILBO. Bizkaiko Foru Aldundiak, Ternua eta Mendi Filmekin batera, martxan jarriko du zinegile gazteei bideratutako Mendi Film Bizkaia Ternua Beka 2021. Beka honen helburua Mendiko Kulturaren inguruko zinemagintza sustatzea da.\nLorea Bilbao Ibarra Euskara, kultura eta kirol foru diputatuak; Imanol Muñoz , Ternua Group-eko Marketing Managerrak eta Jabier Baraiazarra Mendi Fim Elkarteko Zuzendariak aurkeztu egin dute zinegile gazteei zuzendutako beka hau.\nEAEn lan egin edo bertan ikasi izan duten zinegile gazteei zuzenduta dagoen beka da, 18 eta 35 urte bitarteko egile berriak.\nBekaren xedea Mendiko Kulturari buruzko filmagintza sustatzea da, Euskal Autonomia Erkidegoan eta bereziki Bizkaian, hasi kostaldetik eta euskararen lurraldeko gailurrik garaienetaraino. 10.000 euroko balioa du bekak.\nBBK Mendi Film Bilbao-Bizkaia mendi zinemaldiaren 14. edizioan plazaratuko da sortzen den filma, 2021eko abenduan.\nDeialdia 2020ko abenduaren 14an zabaldu eta 2021eko otsailaren 8an itxiko da. Sortze prozesuan, edo hastapenean dauden proiektuak onartuko dira, ez amaituta daudenak. Oinarrietan ezarri diren baldintzak betetzen dituzten proiektuak aztertzeko, bost laguneko lan taldea batu da: Lara Izagirre, zinegilea; Alberto Iñurrategi, mendizalea; Itziar Garcia, zine ekoizlea; Aitor Gisasola, zinegilea eta ikusentzunezko irakaslea eta Jabier Baraiazarra, Mendi Film Elkarteko zuzendaria.\nMendiko kulturaren altzoan, mendian egin edo garatu daitezkeen hainbat jarduera batu daitezke: kirola, kultura, hizkuntzak, artea, ekonomia€ Horien eragile aktiboak dira bekaren babesleak:\nTernua, de las cimas del Everest a las calles del mundo.


Suak hartutako monumentuak | Bizigiro | Berria\nSugarren indarrak mundu osoko begiradak harrapatu ditu azken egunotan, Parisko Notre Dame katedralaren gainaldea erorarazten zutela. Lehenago edo geroago, mundu osoko ondareari eragin izan dio suak, eta hainbat kulturatako eraikin esanguratsuetan utzi du bere marka.\nMICHAK Tamaina handiagoan ikusi\nMudantza bezperan, erre\nAlemaniako memoria kulturalaren zati bat eraman zuen suak 2004ko irailaren 2ko gauean. Weimar hirian, Anna Amalia liburutegiko rokoko aretoak su hartu zuen, baita hango milioi bat liburu inguruk ere, eta sekulako kalteak eragin: 50.000 liburu, batez ere XVII. eta XVIII. mendeetakoak, kiskali egin ziren; 28.000 hondatu zituen suak; 34.000, berriz, sua itzaltzeko erabilitako urak. 28.000 liburu erreskatatu zituzten, boluntarioek osatutako giza kateari esker. Handik bos astera, liburutegia husteko asmoa zuten arduradunek, hurrengo urtean eraikina berritzeko lanetan hastekoak baitziren. «Arriskuaren jabe ginen», esan zuten.\n1996. urteko urtarrilaren 29ko gauean, suak kiskali egin zuen Veneziako (Italia) La Fenice opera antzokia. Hiru ordu baino gutxiago behar izan zituen egurrezko eraikin enblematikoa suntsitzeko. Gianantonio Selvak egindako antzokia 1792an inauguratu zuten, eta 1836an ere beste sute larri bat izan zuen. Orduan, inguruko ubideetako ur eskasiak zaildu egin zituen itzaltze lanak. 1996ko sua bi elektrikarik nahita eragin zutela erabaki zuten epaitegietan. Eraikina zaharberritu egin zuten, eta 2003an jarri zen berriro martxan.\nSarri, zaharberritze lanetan dauden eraikinek hartzen dute su. Errusiako inperioko hiriburua izan zenaren katedraletako batek, Hirutasun Santuarenak, kalte handiak jasan zituen 2006ko abuztuaren 24ko sutean. XIX. mendeko lehen zatian eraiki zuten, eta San Petersburgoko zentro historikoaren parte da, gizateriaren ondarea. 2006. urteko sutean, kupula nagusia jausi egin zen, baita lau txikietako bat ere. Estilo neoklasikoko eliza ortodoxoa da, eta 80 metro baino garaiago da. Iraultza boltxebikearen aurretik, guardia inperialaren eliza zenak zenbait maisuren ikonoak gordetzen zituen, baina komunistek itxi egin zuten, eta okerrera egin zuen eraikinaren egoerak. Sobietar Batasuna erori ostean, Eliza ortodoxoari itzuli zioten katedrala orduko agintariek. Barruan zeuden ikonoak salbatu egin ziren sutik. 2010. urtean ireki zituen berriro ateak katedralak.\nJakintzaren eta ikasketaren hiriburua zen Alexandria (Egipto), eta, hein batean, liburutegiari zor zaio izendapen hori. Adituek ez dakite zehazki zenbat pergamino gordetzen ziren han, baina K.a. 48. urtean, Julio Zesarren garaian, 700.000 liburu zituela esan ohi da. K.a. III. mendean sortu zuten munduko liburutegirik handiena, Alexandria hiri sortu berrian, jakintza unibertsala jasotzeko asmoz sortu ere. Ez dago liburutegiaren suntsiketaren inguruko datu argirik, hainbat ezbehar jasan zituelako urtetan. Lehen istripua Alexandriako portuaren sutearekin lotu ohi da: Julio Zesarren armadarekin gerran zebiltzala, suak hartu zituen hiriko zenbait gune, baina adituek ere zalantzak dituzte K.a. 48. urtean suntsitutako liburu kopuruaren inguruan. 400.000 erre zirela esan izan zuten historialari klasikoek, baina gutxiago izan daitezkeela uste dute egungoek. Ondorengo urte eta mendeetan egondako gerrek ere ekarri zuten liburutegiaren suntsiketa, harik eta XX. mendean berreraiki zuten arte.\nHerrialde baten historia osoa\nAurrekontu murrizketa baten ondorioz, Brasilgo Museo Nazionalak ez zuen mantentzerako behar adina dirurik jaso azken urteetan. 2018ko ekainean, Rio de Janeiro hiriko eraikin historikoak 200 urte bete zituen, baina egoera eskasean: paretak egoera txarrean zeuden, eta kable ugari bistan. Urte bereko irailaren 2an, ateak itxi ondoren, museoaren hiru solairuek su hartu zuten. Sabaia erori zen, eta bi solairu osorik kiskali ziren ordu gutxian. Museoaren arduradunen arabera, Teresa Cristina enperatrizaren bilduma osoa galdu zen sutean, Ponpeiako (Italia) freskoak ere bai, ondare linguistikoarekin batera. Suteak suntsitutako lanen artean, Brasilen aurkitutako giza fosilik zaharrena ere bazegoen. Paleontologia bilduma zabala zuen, eta kultura indigenetako objektu ugari. Michel Temer Brasilgo orduko presidentearen hitzetan, «bilduma galtzea galera ikaragarria da Brasilentzat». Hogei milioi objektu baino gehiago eraman zituen suak.\nSan Sava katedral serbiar ortodoxoa Manhattanen dago, AEBetako New York hirian. Kanpoaldea bloke sendoekin egina dago, eta xehetasun gotikoekin eginak dituzte grabatuak. Fatxada nagusia 30 metro garai da, harrizko lau kontrahormek eusten diote, eta arrosa leiho handi batek janzten aurrealdea. Hirian egurrezko habeekin egindako teilaturik altuena zuen, 2016ko maiatzaren 1era arte. Urte hartan, kristau ortodoxoak Pazkoa ospatzen ari ziren egunean bertan, eraikinaren zatirik handiena suntsitu zen. Elizaren harrizko egiturak zutik eutsi zion, ordea. Egun, katedralaren eskeletoa besterik ez da ikusten. Ez eraistea erabaki zuten, eta zenbait agintarik aipatu zuten eraikina zaharberritzeko asmoa zutela, baina inor ez da prest agertu lanaren kostu osoa bere gain hartzeko. Serbiako Atzerri ministroak esan zuen haren herrialdeko gobernuak ere diruz lagunduko zuela konponketa, «New Yorkeko serbiarren komunitatearentzat esanahi handia duelako».\nTxinpartek jan zuten oihala\nLangile baten soldagailuko txinparta batek agertokiko belusezko oihala jotzearekin bat, suak hartu zuen Bartzelonako Liceu antzokia. Hain zuzen, aretoa sutik babestuko zuen segurtasun oihala konpontzen ari ziren bi langile. Horretarako, hura desaktibatu behar izan zuten. Eskuan zituzten su itzalgailuak, eta hamabost minutuan iritsi ziren suhiltzaileak, baina ordurako sua menderaezina zen. 1847tik, munduko operarik arrakastatsuenak jasotzen zituen Ramblak pasealekuko antzoki handiak, eta erraustu egin zen 1994ko urtarrilaren 31n. Sabaia jausi, eta 70 metroko sugarrak altxatu ziren Bartzelona erdialdean. Jabeen erkidego batek kudeatzen zuen aretoa, eta 1980ko hamarkadan laguntza eskatu zien erakunde publikoei. Haien gain hartu zuten gastua, baina ez zuten gastatu nahi ondare pribatuaren esku amaituko zuen dirurik, antzokiak behar zuen konponketa egiteko. Azkenean, bikoiztu egin zen erakundeek ordaindu beharrekoa. 1999. urtean zabaldu zuten berriro.


18 « iraila « 2019 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 18 iraila 2019 17:00\nPrentsaurrekoa. Elikaduraren XIII. Gizarte Topaketa aurkeztea\nParte hartzaileak. Alkateorde Ana Oregi; Nekazaritza diputatu Eduardo Aginako; eta Arabako Slow Foodeko ordezkari Eduardo Urarte\nEguna. Osteguna, irailak 19\nPrentsaurrekoa. ‘Desmesura’ proiektu artistikoa aurkeztea\nParte hartzaileak. Kultura eta Gizarte Etxeen zinegotzi Estíbaliz Canto; eta artista Salim Malla\nEkitaldia Alzheimerraren Munduko Eguna dela eta\nIreki da izena emateko epea Senidegune programarako\nKategoriak: Prentsa oharrak — Komunikazio Zerbitzua / Servicio de Comunicación — 13:54\nguraso izatekoak direnek eta 0 eta 6 urte bitarteko haurrak dituzten familiek gurasotasuna landuko dute, eta esperientziak eta jolasak partekatuko\nHaurtzaro eta Senitarte Zerbitzuak Senidegune programan izena emateko epea ireki du; horren bidez, guraso izatekoak direnek eta 0 eta 6 urte bitarteko haurrak dituzten familiek gurasotasunarekin lotutako esperientziak partekatzeko aukera izango dute.\nSenideguneren barruan zenbait lantegi antolatzen dira, zeinetan emakume haurdunek eta haien bikotekideek zein guraso eta seme-alabek hainbat arlo lantzen baitituzte: harremanak, komunikazioa, afektuak, jolasa, etab. Aldi berean, gurasotasunarekin eta seme-alabekin lotutako esperientziak, egoerak eta kezkak partekatzen dituzte. Bilobak zaintzen dituzten aitona-amonek ere hartu ahalko dute parte.\n0 eta 6 urte bitarteko haurrentzat, beste ume batzuekin eta familiekin jolasak eta jarduerak partekatzeko aukera da Senidegune.\nFamiliei, berriz, 0-3 eta 4-6 tarteetako umeen hazkuntzari buruzko informazioa ematen die. Orobat, beste guraso batzuk ezagutu ditzakete, esperientziak trukatu, eta Gasteizen haurrentzat dauden baliabideen berri jaso.\nUrriaren 7an hasiko dira Senidegune programako jarduerak. Oraindik bada leku librerik; goizeko txandan, leku hauetan:\nIbaiondoko gizarte etxea (gaztelaniaz).\nZabalganeko gizarte etxea (euskaraz).\nSalburuko gizarte etxea (euskaraz).\nSalburuko osasun zentroa (gaztelaniaz).\nLakuabizkarra HLHI (gaztelaniaz).\n4-6 urtekoen lantegian:\nLakuabizkarreko osasun zentroa.\n010 telefonoaren bitartez eta udalaren web-orrian eman daiteke izena.\nKategoriak: Prentsa oharrak — Komunikazio Zerbitzua / Servicio de Comunicación — 13:53\nGizonezko bat atxilotu dute denda batean lapurtu eta segurtasun-zaindariari eraso egin ondoren\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 13:06\nUdaltzaingoaren Agenteek 19 urteko mutil gazte bat atxilotu zuten atzo arratsaldean, indarkeria erabiliz lapurreta-delitu baten ustezko egile gisa.\nGertaera horiek 19:00ak baino minutu batzuk lehenago izan ziren; zenbait pertsonak Zaramaga kaleko merkataritza-establezimendu batean lapurtu zuten eta, gero, ihes egin zuten segurtasun-zaindaria atzetik jarraika zutela.\nEmandako adierazpenei esker, patruila batek Urkiolako Mendatearen kalean topatu zuen zaindaria, herritar baten laguntzarekin ihesi ateratako ustezko lapurretako bat geldiaraztea lortu baitzuen. Udaltzainek atxilotu egin zuten mutil gaztea eta gaur goizean epailearen esku geratu da.\nAzkeneko 24 orduetan 15 trafiko-istripu erregistratu dira, eta horietan 3 pertsona zauritu dira.\n89 urteko emakume bat zaurituta geratu zen atzo 08:30ean, oinezkoentzako semaforoa gorrian zegoela zebrabide batetik gurutzatzen hasi eta auto batek bortizki galga zanpatu ondoren. Horren ondorioz, emakumea beldurtu eta errepidera erori zen, eta horrexegatik, larrialdiko zerbitzuek artatu egin behar izan zuten, eta gero, Santiago Ospitalera eraman.\n17 urteko neska adingabe batek zauriak jasan zituen atzo 08:30ak aldera Bake kalean lau ibilgailu tartean nahastuta zeudela gertatutako istripu baten ondorioz. Neska gaztea talka horretan nahastutako lehen ibilgailuan zihoan eta Santiago Ospitalera eraman behar izan zuten.\nHandik pixka batera, bizikletaz zihoan gizonezko bat zauritu zen, Mendigorritxu kaletik zihoala bizikleta gainetik erori ondoren. Anbulantzia batek Txagorritxu Ospitalera eraman zuen.\nAtzo, 19 salaketa aurkeztu ziren Polizia Judizialean.\nIrailaren 29an hasiko da Auzo Eszena programako urrutik abendura bitarteko denboraldia\n10 proposamen izango dira, eta irailaren 20an hasiko da horietarako sarreren salmenta gizarte-etxe eta kirol instalazioetan, eta internet bidez.\nIrailaren 20an hasiko da Auzo Eszena programako urritik abendura bitarteko denboraldirako sarreren salmenta. Programa horrek Gasteizko arte eszenikoen alorreko konpainia ez-profesionalei aukera ematen die beren proposamenak jendaurrean erakusteko, gizarte etxeetako ekitaldi aretoetan.\nKultura eta Gizarte Etxeen zinegotzi Estibaliz Cantoren hitzetan, “programan sinesten dugu, eta horren aldeko apustua egiten, tokiko kulturaren aldeko filosofiarekin bat datorrelako. Taldeek sormena, artea eta konpromisoa eskaintzen dute; guk, berriz, espazioak, ekipamenduak, zabalkundea, sarrera-salmenta eta teknikarien gastuak. Horretaz gain, leihatilan bildutako dirua ere ematen diegu”.\nHamar taldek hartuko dute parte urritik abendura bitarteko programazioan: Alecrin, Hirukide teatro, Tadir teatro, No me claves tus puñales, Abarca taldea, Antrokia, Los del sótano, Auskalhop, Ipazapi, Baidefeis.\nEmanaldi guztiak irailaren 29tik azaroaren 30era bitarteko igandeetan izango dira (azken egunekoa izan ezik, larunbatean izango baita), 19:00etan, Araneko, Zabalganeko, Salburuko, Arriagako eta Aldabeko gizarte-etxeetan. Sarrerak gizarte etxe eta kirol-instalazio guztietan eta interneten egongo dira salgai etzitik aurrera, eta 3 eta 5 euro arteko prezioa izango dute, taldeek nahi dutenaren arabera.\nNegu-udaberriko denboraldiko datuak:\nIkuskizun kopurua 11\nIkusleak 1430 pertsona\nGasteiz, ‘Mayor Impacto Ciudadano’ saria garapen iraunkorreko helburuekin eta iraunkortasunarekin duen konpromisoagatik\nKategoriak: Prentsa oharrak — Komunikazio Zerbitzua / Servicio de Comunicación — 12:05\nEuskadiko hiriburuak sari hori jaso du Ecovidrio sarien 20. edizioan, hiri iraunkortasuna hobetzen, klima-aldaketaren kontra borrokatzen eta garapen iraunkorreko helburuak lortzen egindako ibilbide luzea dela eta.\nHori ospatzearren, Ecovidriok beirazko ontziak biltzeko munduko edukiontzi handiena jarri du hirian, zeinak gasteiztarrek beirazko ontziak birziklatzen egindako ahalegina eta erakutsitako kemena sinbolizatzen baititu.\nEcovidrio irabazi-asmorik gabeko entitateak —Espainian beirazko ontzien hondakinen birziklatzea kudeatzeaz arduratzen da— gaur iragarri duenez, Gasteiz hiriari eman dio “Mayor Impacto Ciudadano” saria, Ecovidrio sarien 20. edizioan. Garapen iraunkorreko helburuak lortzen, klima-aldaketaren kontra borrokatzen eta hiri iraunkortasuna hobetzen egindako ibilbide luzea dela eta lortu du hiriak aipatutako entitatearen aitorpena.\nREDS-Garapen iraunkorrerako Espainiako Sareak Espainiako 100 hiriri buruz 2018an egindako txostenaren arabera, Gasteiz Espainiar estatuan 80.000 biztanletik gora duten hirien artean ondoen kokatutakoa da garapen iraunkorreko helburuak lortzeari dagokionez. ‘Mirando hacia el futuro: Ciudades sostenibles’ izenburua duen txostenak ingurumen-iraunkortasunarekin lotutako bi adierazletan nabarmentzen du bereziki Euskadiko hiriburua: 6. GIH (ura eta saneamendua) eta 12. GIH (ekoizpen eta kontsumo arduratsua).\nDuela bi hamarkadatatik etengabe, Arabako hiriburua ingurumenarekiko konpromiso sendoa eraikiz joan da, bi zutabetan oinarrituta: ingurumen-iraunkortasuna hobetzeko jarduera etengabeak eta ingurumena babesteko kontzientzia gero eta handiagoa herritarren artean. Konpromiso hori erabakigarria izan zen 2012an European Green Capital izendapena lortzeko, eta aitorpen hori irabazten zuen Europako hegoaldeko lehen hiria bihurtu zen.\nDuela bi aste eskas, bestetik, Global Green City Award saria eman dio Nazio Batuen Erakundeak bultzatutako Global Forum on Human Settlements organizazioak; garapen iraunkorreko helburuak eta 2030 Agenda bete izana aitortzen du horrek.\n‘Green Capital +10’ estrategiaren barruan sartutako politika berdeek hainbat alorretako jarduerak aurreikusten dituzte, hiri iraunkorrerako trantsizioan lider izaten jarraitze aldera, besteak beste, mugikortasun iraunkorra sustatzea, hiriko azpiegitura berdea hedatzea, edo ekonomia zirkularreko plana, hondakin gutxiago sortzeko eta birziklapena handitzeko.\nBeirazko ontzien gaikako bilketari dagokionez, Estatuko probintzia hiriburuen arteko seigarrena izan zen 2018an, urteko eta biztanleko 22 kilo bildu baitziren (84 ontzien baliokidea). Orobat, Ecovidriorekin batera ostalaritzarako atez ateko bilketa-zerbitzua ezartzen zuen lehen hirietako bat izan zen 2000ko hamarkadan.\nGainera, Ecovidrioren eta Eusko Jaurlaritzaren datuen arabera, Arabak beirazko ontzien % 88ko birziklatze-tasa du, europar herrialde aurreratuenen parekoa.\nEcovidrioko Operazio zuzendari José Fusterrek nabarmendu duenez, “ingurumen arloan aurrekaririk ez duten erronken aurrean gaude une honetan, eta hiriak aktore gakoak dira garapen iraunkorrerako. Gasteizkoa bezalako kasu arrakastatsuak funtsezkoak izango dira gure gizartearen etorkizuna moldatzeko eta hirietatik ekonomia zirkularreranzko trantsizioan aitzindari izateko”.\nGasteizko alkate Gorka Urtaranek, berriz, Ecovidrioaren saria eskertu du: “hiri honentzat oso pozgarria da sari hau jasotzea, gasteiztarrek ingurumena babestearekin lotutako alderdi orotan urteetan egindako lana aitortzen duelako, eta egunez egun ahalegintzen jarraitzera animatzen gaituelako”. Beirazko ontziei dagokionez, zehazki, urteko eta biztanleko batez beste 22 kilo birziklatzen direla gogorarazi du. 2018an 5.481 tona bildu ziren. Epe laburrera aurreikusitako ekintza berrien artean birziklatzeko edukiontzi gehiago jartzeko asmoa da nabarmengarriena, 700 izatetik 1.100 izatera iritsiko baita 2021ean. Ostalaritzan atez ate biltzeko guneak ere handituko dira, eta aho handiagoa duten edukiontziak jarriko dira, zerbitzu hori ez dutenek errazago birziklatu ahal izan dezaten. Azkenik, herritarrak oro har sentsibilizatzeko kanpaina berriak aurreikusi dira, bildutako beiraren kantitatea zein kalitatea hobetzeko.\nEdukiontzi erraldoia ospatzeko\nSaria eman izana ospatzeko, Ecovidriok beirazko ontziak biltzeko munduko edukiontzi handiena jarri du hirian; Andre Maria Zuriaren plazan egongo da, irailaren 18tik 22ra. 8 metroko altuera duen igluaren bidez, herritarrek, ostalariek eta administrazio publikoek klima-aldaketaren kontrako borrokan egindako lana aitortu nahi da. Izan ere, gasteiztarrek beirazko ontziak birziklatzen egindako ahalegina eta erakutsitako kemena sinbolizatzen ditu.\nGasteizko Udalak azaroaren 8an jasoko du ‘Mayor Impacto Ciudadano’ saria, Madrilen egitekoa den ekitaldi batean.\nAurreko edizioetan hauek jaso dute ‘Mayor Impacto Ciudadano’ saria: Captain Boomer eta Madrileko Udala, ‘Whale – Un cachalote en el Manzanares’ ekimenagatik; El Hierroko Kabildoa eta Gorona del Viento zentrala, energia garbien aldeko apustuagatik, eta WWF, ‘Planetaren Ordua’ kanpainarengatik, klima aldaketaren kontrako mobilizazio kanpaina handiena baita.\nBere ibilbide profesionalean ingurumena zaintzen lagundu duen pertsonaia bat ere sarituko da zeremonian, ‘Personalidad ambiental del año’ izendatuz. Era berean, ingurumen arloko kazetarien lana sarituko da, lau kategoriatan: telebista, irratia, prentsa eta ekimen digitala.\nGasteizek gazteak eta adinekoak sartuko ditu Zurrumurruen kontrako Sarean, eta proiektu berri bati ekingo dio Arana auzoan\nUdalak online atxikitzeko sistema berria jarriko du abian, eta gizarte etxeetan zurrumurruen kontrako jarduerak antolatu ditu\nIkasturte honetan, Gasteizek gazteak eta adinekoak sartuko ditu Zurrumurruen kontrako Sarean, eta proiektu berri bati ekingo dio Aranako auzokoekin. Horretaz gain, online atxikitzeko sistema berria jarriko du abian Udalak.\nBizikidetza eta Aniztasunaren zinegotzi Miren Fernández de Landak aurkeztu ditu sarearekin lotutako berrikuntza nagusiak, Amekadiko aholkulariekin batera. 2017an sortu zuen Gasteizko Udalak ekimena, kulturartekotasunarekin, gizarte kohesioarekin eta bereizkeria ezarekin konprometitutako pertsona, entitate eta erakundeekiko lankidetzan, eta Bizikidetza eta Aniztasun Plana du abiapuntutzat.\n“Ikasturte honetarako helburu nagusia da zurrumurruen kontrako estrategia zabaltzea eta publiko ezberdinen artean ezartzea, Gasteizko Zurrumurruen kontrako Sarea mantendu eta hedatzearren. Indarrak batzea eta elkarrekin lanean jarraitzea da asmoa, atzerritik etorritako pertsonen kontrako aurreiritzi negatiboak eta zurrumurruak moteltzeko, haiek ere bertako herritarrak baitira, eta bizikidetza positiboaren alde egiteko“, nabarmendu du Miren Fernández de Landa zinegotziak.\nAdinekoen Zerbitzuko udal langileek zurrumurruen kontrako oinarrizko prestakuntza jaso zuten 2018an. Geroztik, zenbait sentsibilizazio-ekintza egin dira zentro soziokulturaletan, kafe-solasaldi formatuan. Sortutako interesa ikusirik, Adinekoen Zerbitzuak eta Bizikidetza eta Aniztasun Zerbitzuak erabaki dute zentro horietako erabiltzaileei prestakuntza ematea.\nUrriaren 29an gogorarazteko hitzaldia emango du Jesús Prietok, Europa jauregian, eta hirian ari den zurrumurruen kontrako agente batek bere esperientzia azalduko die entzuleei.\nZurrumurruen kontrako gazteak\nGasteizko gazteak lehentasunezkotzat jo dira 2019-2020rako zurrumurruen kontrako estrategian. Zenbait ekimen jarriko dira martxan proiektua gazteei hurbiltzeko, Udaleko Gazteria Zerbitzuarekin koordinatuta: Gazte Klik Klak lehiaketaren aurtengo edizioaren gaia “zurrumurrurik EZ” izango da, Gauekoak programaren barruan zurrumurruen kontrako jarduerak sartuko dira, eta hainbat gazte talderi zurrumurruen kontrako estrategia azalduko zaie, besteak beste.\nAranak bat egin du zurrumurruen kontrako estrategiarekin\n2019ko apirilean, Bizikidetza eta Aniztasun Zerbitzuko taldea Aranako auzokoen ordezkari batzuekin bildu zen, auzoan zurrumurruen kontrako estrategia ezartzeko interesa adierazi baitzuten. Taldeak eskaera aztertu ondoren, erantzutea erabaki zen.\nUrriaren 22, 24, 29 eta 31n oinarrizko prestakuntza eskainiko da, bi txandatan: goizez, udal langileentzat; arratsaldez, herritarrentzat.\nPrestakuntzaren xedea da ezagutzak, trebetasunak eta irizpideak ematea migratzaileei buruzko estereotipo negatiboak eta aurreiritziak zabaltzen dituzten zurrumurru eta adierazpenei aurre egin ahal izateko, bazterkeria eta gorrotoa sustatzen baitituzte.\nIzan ere, estereotipo eta zurrumurruen jatorria eta horiek zabaltzearen ondorioak ezagutzea, zein den esku hartzeko unerik onena eta nola egin jakitea, pertsona jakin batzuei erantzuteko egokiera balioestea, zein argudio izan daitekeen baliagarri eta zein ez aztertzea eta abar lagungarriak dira mesfidantzari eta adierazpen baztertzaileei aurre egiteko, lanean, familiaretan, lagunartean, auzoan eta beste inguru batzuetan.\nhttps://www.vitoria-gasteiz.org/ zurrumurruen aurka web-orrian Zurrumurruen aurkako formularioa bat dago eskuragarri, estrategian parte hartu nahi duen pertsona edo entitate orok erraz eta azkar bat egiterik izan dezan. Laguntza eskaini, prestakuntzan izena eman, ekintza-taldeetan parte hartu edo aldian behin informazioa jaso ahalko dute horren bidez.\nGasteizko Zurrumurruen kontrako estrategia\n2017an hasi zen estrategia ezartzen hirian. Geroztik, oinarrizko prestakuntza eta prestakuntza aurreratua eskaini zaie hala herritarrei arreta ematen dieten eta haientzako programazioak kudeatzen dituzten udal langileei nola alor guztietako elkarteetako kideei eta estrategiaren agente gisa jardutea erabakitzen duten herritarrei.\nAgente horiek osatzen dituzten sareek auzoetan garatzeko sentsibilizazio-ekintzak diseinatzen dituzte ondoren, Bizikidetza eta Aniztasun Zerbitzuaren laguntzarekin eta AMEKADI entitateak dinamizaturik; azken horrek esperientzia handia du horrelako proiektuak kudeatzen.\nGaur egun zurrumurruen kontrako agenteen bi sare daude: Pilar-Iparraldekoa eta Salburukoa. Lehen taldeak bi urte daramatza estrategia lantzen, eta besteak, urtebete; orain arte bakoitza bere aldetik aritu da, baina batu egingo dira laster.\nGainera, ZAS! zurrumurruen kontrako euskal sarearen kide da Udala. Lan foro horretan ezagutza eta esperientziak partekatzen dituzte, ekintza bateratuak lantzen, prestakuntza diseinatzen, etab. Agenteen sare mistoa da, administrazioek (udalak, aldundiak, EHU, Eusko Jaurlaritza) eta kulturartekotasunarekin, gizarte kohesioarekin eta bereizkeria ezarekin konprometitutako era guztietako gizarte entitateek hartzen baitute parte.\nZer da zurrumurruen kontrako estrategia?\nEraldaketa sozialerako sentsibilizazio eta ekintza-proiektua da, Bartzelonan 2010ean sortua, Europa osora hedatzen ari dena.\nHauek dira estrategiaren helburuak:\nPertsona eta entitate kopuru handia inplikatzea, zurrumurruen aurkako agenteen sare bat sortzeko.\nHerritarren artean pentsamolde kritikoa sustatzea eta estereotipo, aurreiritzi eta zurrumurru faltsuen ondorio negatiboei buruz sentsibilizatzea, ekintza berritzaileak eta parte-hartzaileak eginez.\nAgenda politikoan eta sozialean eragitea, aurreiritziak murriztea eta diskriminazioari aurre hartzea hiriaren helburu kolektibo oso garrantzitsua dela onartu dadin.\nZer dira zurrumurruen kontrako agenteak?\nBeren hiriarekin konprometitutako pertsonak dira, aniztasuna errespetatzen eta baloratzen dutenak, eta gizarte ireki eta askotariko baten aldeko apustua egiten dutenak.\nAgenteek oinarrizko formakuntza jasotzen dute eta bakoitza bere inguru hurbiletan (lanekoan, senidean, lagun artean,…) eragiten eta estereotipo negatiboak eta zurrumurru faltsuak indargabetzen saiatzen da.\nHorietariko batzuek zurrumurruen aurkako ekintza-taldeetan parte hartzen dute, hilean behin elkartzen dira, formazio osagarria jasotzen dute, zurrumurruen inpaktua aztertzen dute eta sentsibilizazio ekimena diseinatu eta aurrera eramaten dute.\nMugimendua Bartzelonan hasi zen, 2010ean, eta gerora hainbat herri eta hirik egin dute bat, Euskal Herrian (Aduna, Alegia, Alkiza, Anoeta, Asteasu, Arrasate, Basauri, Bilbo, Donostia, Eibar, Errenteria, Getxo, Hernani, Ibarra, Larraul, Ordizia, Pasaia, Portugalete, Tolosa, Zarautz, Villabona) zein Europa osoan (Castelló, Tenerife, Getafe, Logroño, Jerez de la Frontera, Nuremberg-Alemania, Patras-Grezia, Botkyrka-Suedia, Amadora-Portugal, Lublin-Polonia…).\nMendizorrotzean eta Gamarran udako kanpaina amaitu delarik, guztira 676.662 pertsona izan dituzte, kopururik handiena 2013tik\nKategoriak: Prentsa oharrak — Komunikazio Zerbitzua / Servicio de Comunicación — 09:32\nDenboraldi bereziki positiboa izan da Gamarran, non hamarkadako erregistro onena jaso den\nSarrerak Internet bidez saltzeko aukera berriak 874 erabilera izan ditu guztira\nAmaitu da udako denboraldia Udalaren kirol instalazioetan, eta guztira 676.662 pertsona izan dira, 408.792 Mendizorrotzean eta 267.870 Gamarran. Hamarkadako erregistro onenetakoa da, soilik 2013koaren azpian (orduan 699.385 pertsona zenbatu ziren). Udako denboraldia bereziki positiboa izan da Gamarran, non hamarkadako daturik onena jaso izan den; Mendizorrotzean, berriz, hamarkadako bosgarrena.\n2019ko kanpainako egunik onena ekainaren 26a izan da Mendizorrotzean (11.919 pertsona), eta ekainaren 29a Gamarran (9.139 pertsona). Hilabeteka aztertuz gero, pertsona gehiago joan den aldia maiatza-ekaina izan da, 245.358 pertsona. Datu hori azken zortzi urtetako onena da. Aldiz, irailean joan da jende gutxien, 22.835 pertsona, 2012-2019 aldiko zifrarik baxuena.\nUdan kirol instalazioetara joandako abonamendua duten pertsonen ehunekoa aurreko urteetakoaren antzekoa da: % 91,36 Mendizorrotzean eta % 43,34 Gamarran. Kontuan hartzekoa da Gamarrara beste udalerri eta probintzietako jendea etortzen ohi dela.\nBerrikuntzen artean, aurten egun bakarreko sarrerak Internet bidez saltzeko aukera eskaini da, eta 874 aldiz baliatu izan da, 662 Mendizorrotzerako eta 212 Gamarrarako.\nEguraldi onak izan du eraginik udako kanpainaren emaitza onetan. Abetxukuko C076 estazioko datuen arabera, 30º C-ko edo gehiagoko 32 egun erregistratu dira; beste 36 egunetan tenperatura 25º eta 29º C artekoa izan da. Tenperatura altueneko eguna uztailaren 23a izan zen; termometroa 37,9º C-tara iritsi zen, eta 16.168 bistari izan ziren kirol instalazioetan. Mendizorrotzean jende-kopuru handieneko egunetatik bederatzitan gainditu zen 30 gradutako muga; Gamarran zazpi egunetan.\nHalaber, euri-egun gutxi izateak ere igerilekura joanaldien alde jokatu du. Kanpainaren 115 egunetatik, 77tan ez du euririk egin, eta beste 16 egunetan, berriz, 1 l/m2-tik behera.\nUdako denboraldian 86 isun zigor ipini dira (Mendizorrotzean 52 eta Gamarran 34), iazko 78ren aurrean. Ia-ia zigor guztiak (guztiak, hiru izan ezik) sartzeko txartelaren erabilera irregularragatik jarri izan dira. Erabiltzaileen kontzientziazioan eta besteren txartela baliatuz sartzen saiatzen direnen kopurua gutxitzea dakarren kontrol-neurrien hobekuntzan lan egin da.\nUdako denboraldian 17.313 pertsona joan dira Gamarrara ikastetxeek eta elkarteek antolatutako txangoen bitartez. Guztira 229 txango izan dira, 201 erakunde antolatzaileren eskutik. Mendizorrotzeko kirol-esparrura 760 pertsona joan izan dira 6 erakundek antolatutako 7 txangoetan.\nUdako denboraldia maiatzaren 24tik irailaren 5era bitartean egin izan da Mendizorrotzean, eta maiatzaren 31tik irailaren 8ra Gamarran.\nXtraklubeko aisialdi-ekintzetan izena emateko epea zabaldu da, 745 lekurekin\nKategoriak: Prentsa oharrak — Komunikazio Zerbitzua / Servicio de Comunicación — 09:26\nGazteizko Udaleko Gazteria Zerbitzuak ‘Udazkena eta neguko Xtraclub programazioa’ martxan jarriko du , eskaintza anitza eta aberatsa eskainiz: aisialdi-, kultura-, abentura- eta kirola-ekintzak. Programazioak 37 ekintza eta 745 leku eskainiko ditu 12 eta 18 urte bitarteko gazteentzat.\nGazteria Zerbitzuaren helburua, hau da: gazteen arteko harremanetarako eta elkar ezagutzarako espazio hezigarria sortzea, ekintza ludikoak, osasuntsuak eta hezigarriak eskainiz. Programa horrek gazteen artean duen harrera oso positiboa da, izan ere 2018an programatutako ekintzen % 98a egin dira eta, parte-hartzeari dagokionez, 1.636 erabilpen zenbatu dira (eskainitako lekuen % 88a).\nUdazkena-neguko denboraldi honetarako programatu diren ekintzen artean aipa ditzakegu hain arrakastatsuak diren Hiriko dantza eta kantu lantegiak, non lantzen eta sakontzen diren eszenatoki batera beldur barik igotzeko beharrezkoak diren kantu- eta dantza- teknikak eta ahalmenak. Aipatu behar da ere gizarte etxeetan eskaintzen diren beste ikastaro batzuk: argazkigintza, sukaldaritza, gizarte-sareak, kosmetika naturala, eta eskulanezko lantegiak.\nGainera, Kirol- eta abentura-ekintzak naturan (zuhaitzen arteko zirkuituak, egun bat zaldien bizitzan, xendazaletasuna,…), Hiriko irteerak (izotz pista, karting, bolatokia, termak,…), eta txango kulturalak (Gasteiztik kanpo).\nProgramazioaren inguruko informazioa guztia hemen: www.vitoria-gasteiz.org/xtraclub\nIzena emateko tokiak: On Line (www.vitoria-gasteiz.org/xtraclub), 010 telefonoan, gizarte etxeetan , kiroldegietan, eta OMIJ-en (Gazteentzako Informazio Bulegoan\nEkintzetan parte hartzeko Herritarren Udal Txartela (HUT) indarrean izan behar duzu (txartela dohainik eskura dezakezu Herritarrei Laguntzeko Bulegoetan). Gainera, Udal instalazioetako bazkideek % 40ko deskontua izango dute jarduera guztietan.\n‘Booktubers’ eta ‘bookstagrammers’ -en lehen topaketa egingo da Gasteizen\nKategoriak: Prentsa oharrak — Etiketak: Estíbaliz Canto — Komunikazio Zerbitzua / Servicio de Comunicación — 07:40\nDoako hitzaldiak, lantegiak eta mahai-inguruak izango dira Goiuri jauregian. Udaleko gazteria eta kultura zerbitzuek elkarrekin egindako lanaren emaitza da.\nLibururekiko grina Youtubeko kanal batean partekatzen duten irakurle gazteen topaketa hartuko du Goiuri jauregiak urriaren 5ean eta 6an. Bereziki gazteei zuzendutako ekintza hau Kultur Jardueren Atalak diseinatu du, Udalaren IV. Gazte Planaren sorkuntza ildoaren baitan.\nGaur aurkeztu dute topaketa Kultura zinegotzi Estibaliz Cantok eta Gazteria zinegotzi Miren Fernandez de Landak.\n“Ziur gaude horrelako ekintzek erein egiten dutela hazia, Gasteizko gazteek hiriko eta beste esparru batzuetako –komunitate birtualetako esaterako— zerbitzu eta baliabide kulturalez atsegin hartzerik izan dezaten“ adierazi du Fernandez de Landak ekitaldiaren aurkezpenean.\n“Gazteak eta kultura-garapena elkartzea da Kultura Plan Estrategikoaren ildoetako bat, eta ekitaldi honek oso ondo jasotzen du egungo gobernuaren nahia, hau da, gazterian eta kulturan modu koordinatuan indar egitea, etorkizunean proiektu bateratu gehiago egiteko” azpimarratu du Estibaliz Cantok.\nJardunaldietako programa honekin errealitate berri horretara hurbiltzea lortu nahi da, bai tokian bai nazioan, horretarako hainbat jarduera eta sare sozialetan eragin handia duten booktubers’ eta ‘bookstagrammers”-en laguntzaz.\nBatetik, Galtzagorri haur eta Gazte Literatura Elkarteak “Gazteak, irakurzaletasuna eta teknologia berriak. Booktuberboom proiektua” izeneko hitzaldia emango du. Elkartea euskaraz idatzitako literatura zabaltzen eta sustatzen aditua da. Ekitaldiak 3. edizioa du hiriko hainbat ikastetxeetan, eta 14 eta 18 urte bitarteko ikasleei zuzentzen zaie.\nBestetik, bi lantegi egingo dira. Horietan parte hartzeko izena behar da aldez aurretik, edozein gizarte etxe eta kirol instalaziotan edo online. Gabriella Campbellek “Idaztea gustuko dut, nondik hasi?” lantegia emango du. Sormen idazketa garatzea izango du ardatz, eta 14 eta 25 urte bitarteko gazteei zuzenduta dago. Bi orduko iraupena izango du.\nBigarren lantegiak “Nola sortu edukiak booktuberreko kanal batean. Esperientzia barrutik” izango da. Bicheando libros kanaleko Paola Boutellierrek eta Raquel Bookish kanaleko Raquel Brunek bertatik bertara azalduko dituzte bere esperientziak kanal bat sortzeko eta bideoak editatzeko.\nAzkenik, hiru mahai-inguru izango dira. “Booktuber izatea irakurgaiak gomendatzea baino gehiago da” izenekoan honakoek eztabaidatuko dute gaiaren inguruan: Sebas G. Mouret (250.000 jarraitzaile ditu sareetan“El coleccionista de mundos” -i esker), Marta Álvarez (arrakasta handiko literatura-blog bat eta “La libreta de Martitara” kanala kudeatzen ditu), eta Josu Diamond (idazle ere estreinatu berri da).\n“Bide berriak. Bookinstagrammer esperientzia” izenekoan, Fiebre lectora, Bibiana in Bookland eta Iris de Asomo arituko dira joera honen bilakaeraz eta bide berri honek irakurketaren sustapenean duen eraginaz.\nAzkenik, “Aniztasuna gazte literaturan. Irakurketa lgtbifobiaren kontrako arma gisa” delako mahai-inguruan, David Lozano, Iria G. Parente eta Selene M. Pascual arituko dira, Gabriella Campbell moderatzaile dela. Hainbat hizpide izango dituzte: idazketa, munduen sorrera, LGTBI pertsonaiak, eta horien bitartez gazte-literaturaren irakurleengana iristeko modua.\nIZENA EMATEA ETA LIBURUAK IZENPETZEA\nLarunbatean zein igandean, bertaratuek beren liburuak ekarri ahal dituzte hizlariek izenpetu ditzaten. Halaber, liburuak erosteko aukera ere izango da bertan. Ekitaldi guztiak irekiak dira eta sarrera librea izango da lekuak bete arte, aldez aurretik izena eman beharrekoak diren lantegietan izan ezik. Dagoeneko irekita dago horietan izena emateko epea.\nInformazio gehiago nahi izanez gero, honakoetan kontsulta daiteke: Udalaren web orriko Udal Liburutegien Sarearen atalean (www.vitoria-gasteiz.org/liburutegiak), twitter kontuan (@Vg_biblio) eta Go Gasteiz Kultura espazio berrian.


Gazte-apustu-etxeak • ZUZEU\nGarazi Castaño Fariñasek Topatu hedabidean.\nTira ba, azken hilabeteko gaia da (dira) eta ni ere piszinara botako naiz. ‘Lokaleroak’ izan ginen edo gara nire belaunaldikoak. Bi kuadrila batu eta hilero gurasoek emandako pagaren zati handiena lokaleko alkilerra eta argindarra ordaintzera bideratzen zen. Mikrouhin labe bat, ‘play’-a, telebista eta musika ekipo kaxkartxo bat ziren ezinbesteko elementuak.\nZorionez (orain diot hau), kuadrila txikiegia zen nirea eta zenbakiek ez ziguten ematen. Baina lagunen lokaletara (edo haien gurasoen garajetara, kotxe artera) joaten ginen tarteka arratsalde pasa.\nGaur egun ez ditut gazteagoen hainbeste lokal ezagutzen nire inguruan. Nire adineko eta gorako kuadrila batzuk jarraitzen dute lokaletan (erabilera txikiagoarekin kasu askotan); beste batzuk nerabezaroarekin batera utzi zituzten atzean. Onar dezagun, orain tabernetan gaude. Orain posible dugula.\nDuela egun batzuk lagun batekin (18 urte ditu) izan nintzen. Unibertsitateko lehen ikasturtean dago eta azterketetan murgilduta dabil. Azterketa izan zuen egun hartan; eta klasean egin ohi genuen moduan, azterketa pasa izana psikologiako kafetegian zurito eta kroketa batekin ospatu ote zuten galdetu nion, erdi txantxetan. “Ez ba, lagunei idatzi diet eta erruletara jolastera zihoazela esan didate”. Azaldu zidan arratsalde askotan joaten zirela eta “kriston bizioa” zutela. (Ohiko iruditegiarekin eta estatistikekin pixka bat haustearren: neska talde bat da).\nGoogle Mapsen bilaketa azkar eta txapuzero bat egin dut. Eta Donostialdean 19 apustu etxe zenbatu ditut. Ziur dezente faltan direla. Hala eta guztiz ere, zenbaki beldurgarria da. Ba al ditugu Donostian 19 zinema areto? 19 antzoki? 19 kontzertu sala? 19 gaztetxe?\nGuk ez genuen lokalik izan. Eta ez gara apustu etxeetara sartzen edota ez dugu makinetan jokatzen. Lokala izatea misión imposible zela onartu eta handik gutxira sortu zen gazte asanblada. Zinema proiekzioak eta gazte egunak antolatzen hasi ginen. Aurrekoan Maider Galardik Berrian egindako erreportajetxoan gazte baten hitzak bildu zituen: “Euro bat jokatu eta bueltan 80 zentimo jasotzen badituzu, 20 zentimogatik hamar minutuz aisia izan dezakezu”. Gaztetxeak eta gazte asanbladak ez dira soilik geure aisialdia bestelako eredu baten pean kudeatzeko espazio; baina ukaezina da gure denbora eta harremanak merkantilistak eta produktibistak ez diren beste balioetan oinarrituta eraikitzen saiatzen, ikasten dugula bertan. Bitartean, apustu etxeak gaztez beteta daude; poltsikoak zertxobait betetzeko ilusioz, anbizioz edo esperantzaz, beste batzuenak gainezka egin arte betetzen.\n19 apustu etxe eta 6 gune autogestionatu. Kijera desalojatzear. Horra zer den gure Donostia!\nGazte-apustu-etxeak Gazte-apustu-etxeak Gazte-apustu-etxeak\nKorrika… egin klik eta alda txipa?\nÖcalan eta preso politiko guztiak askatu!


Alberdi eta Salaberriaren lehen mailarako bide motzena Labritetik igarotzen da | Kirolak | Naiz\n2022 MAI. 21 - 08:00h\nAlberdi eta Salaberriaren lehen mailarako bide motzena Labritetik igarotzen da\nAzpeitiarrak Promozio mailako bigarren txapela nahi du Binakakoaren ostean, goizuetarrak, aldiz, lehen finala du Buruz Burukoa\nSalaberria eta Jon Alberdi finalerako material aukeraketan. (Iñigo URIZ/FOKU)\nProfesionaletarako jauzia ematea izan ohi da pilotan diharduten gazte gehienen ametsa eta, behin langa hori gaindituta, estelarretan eta lehen mailako txapelketetan leku bat egitea. Azken langa hori gainditzea izaten da sarri zailena eta esku pilota profesionalaren gailurrerako biderik motzena Promozio mailako txapela eskuratzea izaten da. Hala, datorren urtean lehen mailako Buruz Burukoan sartzeko aukera –nahiz eta azken urteetan atariko bat ere jokatu behar izaten duten– izango dute jokoan, txapelaz harago, Jon Alberdik eta Iker Salaberriak gaur arratsaldean Labriten.\nUrte berean jaiotako pilotariok (1999) elkar ondo ezagutzen dute, azpeitiarrak eta goizuetarrak afizionatuetan hamaika aldiz jokatu baitute elkarren aurka, baita batera ere alberditarren anaia nagusiak atzelari jokatzen zuen garaian. Esaterako, Gartzarun eta Galdakaoko txapelak elkarrekin jantzitakoak dira gaur Iruñean elkarren aurka arituko diren bi aurrelariak.\nLehen finala nafarrarentzat\nBerez, bere dohainengatik lau eta erdian hobeto molda daitekeela dirudien arren, kantxa osokoa izango da Iker Salaberriak jokatuko duen profesionaletako lehen finala, azken bi urteetan Arteaga eta Peio Etxeberriaren aurka erori ostean. Aurten Javi Zabalaren aurka jokatzekoa zen, baina errioxarrak ezin izan zuen jokatu izandako bihurritu baten erruz.\nJon Alberdik, aldiz, gaurkoa hirugarren finala izango du. Lehena Lau eta Erdikoan izan zen, 2019an, eta Jon Ander Peñaren aurka galdu zuen; iaz, aldiz, Binakako txapela eskuratu zuen Ruben Salaverri lagun, finalean partida handia jokatuta.\nIaz oinean izandako zenbait arazo fisiko gaindituta, azpeitiarra oso bolada onean helduko da finalera, txapelketa honetan jokatutako sei partidak irabazita. Enpresak hala erabakita, bi atariko jokatu behar izan zituen, Bakaikoa eta Arteaga bezalako pilotarien aurka; ligaxkako hiruretan ere nagusitu zen, finalerdian anaia gazteari Urduñan gailentzeko.\nLigaxkako partida horietako batean Iker Salaberriari berari nagusitu zitzaion, 22-16 Zumaian, nafarra 9-15 aurreratu ostean. Horrek agian faborito egiten du azpeitiarra, baina Labriten jokatzeak mesede egin diezaioke erasokorragoa den goizuetarrari. Printzipioz, Baikokoari partida luzatzea komeni zaio, baina finalak finalak dira.


Ordezkarien Organu Gorena ikastetxeko erabaki garrantzitsuenak hartzeko erakunde nagusia da eta ikasturtean gutxienez hiru aldiz biltzen da.\nEgape Ikastolan ofizialki bereizita dauden bi organu ditugu, bata Haur Hezkuntza eta Lehen Hezkuntzakoa eta bestea, Bigarren Hezkuntzakoa. Dena den, hasieratik, Egape Ikastola (2-16 urte) proiektua sendotzea izan da gure helburua eta zuzendaritzak elkar lanean aritu diren bezalaxe, ikastolako bi Organiu Gorenak ere, egun, ordu eta leku berean elkartzen dira, nahiz eta erabakiak hartzeko garaian legalki Organu bakoitzak bere erabakiak hartu behar izatea.\nBeraz, azaroak 11n, 2020-2021 ikasturteko lehen bilera egin genuen. Bileran ohiko dokumentuen onarpenaz gain (memoria, urteko plana…) hiru gai berezi jorratu genituen.\nLehenik eta behin, DBHko eraikin berriari ekin genion. Alkatea bertan genuenez, prozesuan emandako azken urratsen berri zuzenean jaso genuen. Bere esanetan, hemendik aurrera eman beharreko pausuak “Aprobación definitiva del Plan” delakoa litzateke eta hori Udalaren ardura da. Bestalde, komentatzen du Jokin Bildarratz Hezkuntza Sailburu berria Urnietara etorriko dela DBHko eraikina ezagutzera.\nIkastetxeko zuzendariek, berriz, aipatu zuten udal oposizioko kide batek bilera eskatu ziela eta aste bete lehenago legebiltzarkide batekin eta zinegotziarekin bildu zirela eraikina ikusi eta honen egoeraren berri emateko. Gainera, Jokin Bildarratzi helarazi nahi zaion idatziari eta jada OOG kide guztien esku dagoenari guztion babesa jasotzeko eskaera egin zen eta aho batez onartu zen. Idatzian, Sailburua gure eskola bisitatzera gonbidatzen dugu eta bere esku dagoen guztia egin dezan eskatzen zaio Udalak lehenbailehen eginbeharrekoak egiteko. Bestalde, Guraso Elkarteak proposatuta, Aballarri buletineko 2. alea eraikinaren inguruko monografikoa izango da.\nFamilien ordezkarien adierazpenetan haserrea eta kezka adierazten dira Udalak Hezkuntza Sailaren esku utzi behar duen orubea oraindik eskuratu ez duelako eta prozesua etengabe luzatzen doalako.\nBigarrenik, OOGko hauteskundeen inguruko informazioa helarazi zitzaien bertaratutakoei. Prozesua urriaren 26an hasi zen eta abenduaren 17an bukatuko da OOG berria osatuz. Familien ordezkari izateko hautagaiak jadanik aurkeztu dira eta hautagaien kopurua aukeratu behar diren ordezkariena adinakoa denez, ez da hauteskunde-prozesua burutuko. Hautagai guztiak automatikoki O.O.G.ko kide izango dira.\nAzkenik, DBHko ikasleen ordutegi berriaren proposamena eztabaidatu genuen. Covid 19 dela eta ikasleek ikasturte honetarako ordutegi jarraiaren hautua egin nahi izan zuten. Horretarako ikasleek, gaia aurkeztu eta arrazoitu zuten. Gainera, egindako lanketaren inguruko datuak azaldu zituzten. Modu berean, jangelako langileek ere kezka azaldu zuten eta bertaratutakoen iritziak entzun ondoren bozketa egin genuen. Gehiengoak ordutegi zatituarekin jarraitzeko hautua egin zuen, hortaz, ez dago aldaketarik.


EH Bilduk TUVISAren «ezkutuko pribatizazioa» salatu du. Pribatizazio-dinamika hori ez da berria; izan ere, gero eta gehiago dira enpresan murrizten ari diren barne-zerbitzuak, garaje-gidarietatik hasi eta enpresako mekanikoen bidezko mantentze-zerbitzuetaraino. Felix Gonzalez EH Bilduko bozeramaileak adierazi duenez, «EH Bildurentzat gaueko zerbitzuarekin hasi den ezkutuko pribatizazio hori udal-garabia kentzeko Urtaranen gobernuren hasierako urratsa baino ez da, eta urteak daramatza asmo horrekin».\nGaur egun, eta 1997. urteaz geroztik, udal-garabiaren kudeaketa TUVISAk egiten du, kudeaketa-gomendio baten bidez, eta 16 pertsonako plantilla du zuzenean, eta horiek, aldi berean, 4 ibilgailu dituzte. Ibilgailu horiek, bide batez, duela gutxi (2017) erosi ziren 240.000 euroan, eta ez dira amortizatu ere egin. TUVISAko presidenteak EH Bilduri azken kontseiluan baieztatu zion bezala, hainbat kontratazio egin dira garaje pribatu batekin gaueko ordutegian ibilgailu pribatuak mobilizatzeko, Udaltzaingoak eskatuta, ezkutuko pribatizazio hori egiaztatzeko. Udal kontabilitatean, orain arte, ia 2.000 euroko 14 faktura antzeman ditugu.


Garbiketa ideologikoa Bergaran - - Goiena.eus\nIbai Redondo 2017-06-18 00:00\nHijo de puta; Se vende; Hemen ezin da pilotan eta baloiarekin jolastu; Comeme la polla; Bihar 8etatik-12etara ur mozketa egongo da Irizar kalean… Horrelako ehunka kartel eta pintada aurkituko dituzu Bergarako kaleetako paretetan.\nGaztelu Etxera; Eraso sexistarik ez; Errekaleor bizirik; Maiatzak 1 kalera… bezalakoak aurkitzea, berriz, zail egingo zaizu. Zergatik? Bergarako Udalak erabaki duelako gai politiko edo sozialei buruzko kartel eta pankartak Bergarako kaleetatik kentzea. Bergarako jaietan, adibidez, ez dute egun bat ere iraun, Bergarako Udal Gobernuaren (PNV-PSOE) obsesio bilakatu direlako. Udal langileek adierazi digutenez, Udal Gobernuko arduradunek kartel politiko eta sozialak kentzeko agindua ematen diete behin eta berriz. Herriko kaleak eta, bereziki, kontenedore inguruak zaborrez gainezka daudenean, Udalaren kezka nagusia kartel eta pankartak izatea lotsagarria iruditzen zaigu.\nZergatik gertatzen da hau? Oso argi daukagu, Bergarako Udalak ez ditu nahi aldarrikapen politiko eta sozialak kaleetan, berauen aurka dagoelako eta herri aldarrikapenei beldur dielako. Are gehiago, Bergarako Udalak herriko kaleak hutsik nahi ditu. Kartel edo aldarrikapenez gain, Bergaran gero eta zailagoa da ezer antolatzea, Udalaren hamaika oztopo gainditu behar direlako. Bergarako Udala herritar eta eragile aktiboentzat izugarrizko oztopo bilakatu da, hori ari gara ikusten eta sufritzen kalean gauzak antolatzen saiatzen garenak: hezkuntza jaiak antolatzeko hamaika traba; taberna edo komertzioek kalean ekintzak antolatzeko oztopoak; ekitaldi politiko edo ekintza sozialak egiteko ezintasunak…\nHonen guztiaren helburua da aldarrikapen politiko eta sozialak herriko kaleetatik desagertzea, baina, aldi berean, herriko giroa, kale giroa bera ere kaltetzen ari da Udal Gobernua, Udalak ez duelako ia ganorazko ezer antolatzen eta herritarrei ez dielako uzten. Gu ez gaude etsitzeko prest eta, Bergarako jaietan ikusi dugun bezala, beste asko ere ez. Udalaren oztopo eta traben gainetik Bergara alai, bizi eta aldarrikapenez betea egiten jarraituko dugu!\nIbai Redondo eta Iñigo Akaiturri


About: Windsorko gaztelua\nArtikulu hau gazteluari buruzkoa da; beste esanahietarako, ikus «Windsor». Windsorko gaztelua (ingelesez: Windsor Castle) da, Londresko Buckingham jauregiarekin eta Edinburgheko Holyrood jauregiarekin batera, Bretainia Handiko errege-erreginen egoitza ofizialetako bat. Bizitoki gisa erabilitako mundu osoko gaztelurik handiena da, eta Gilen I.a Konkistatzailearen garaian dauka jatorria. Gaztelua Ingalaterrako Berkshire konderriko Windsor herrian kokatuta dago, Londresetik mendebaldera. Londresetik Windsorrerako tren-bidaiak 55 minutu irauten du, eta trena Waterloo tren-geltokitik abiatzen da.\nArtikulu hau gazteluari buruzkoa da; beste esanahietarako, ikus «Windsor». Windsorko gaztelua (ingelesez: Windsor Castle) da, Londresko Buckingham jauregiarekin eta Edinburgheko Holyrood jauregiarekin batera, Bretainia Handiko errege-erreginen egoitza ofizialetako bat. Bizitoki gisa erabilitako mundu osoko gaztelurik handiena da, eta Gilen I.a Konkistatzailearen garaian dauka jatorria. Gaztelua Ingalaterrako Berkshire konderriko Windsor herrian kokatuta dago, Londresetik mendebaldera. Londresetik Windsorrerako tren-bidaiak 55 minutu irauten du, eta trena Waterloo tren-geltokitik abiatzen da. Hasiera batean Ingalaterrako, gero Bretainia Handiko eta, geroago, Commonwealtheko lurraldeetakoak izandako errege-erregina gehienek zuzeneko eragina izan dute gazteluaren eraikuntzan eta bilakaeran. Gaztelua, hain zuzen ere, haien gotorleku, bizileku, jauregi ofizial eta, kasu batzuetan, espetxe ere izan da. Erresuma bake-garaian egondakoan, apartamentu handi eta ikusgarriak eraikiz handitua izan da gaztelua; aitzitik, gerra-garaian, gaztelua sendotu eta babestu egiten zuten. 1992ko azaroaren 20an, sute bat hasi zen erreginaren kapera pribatuan ("C" eta "D"ren artean, beheragoko planoan), eta agudo hedatu zen. Suteak hamabost ordu iraun zuen, eta estatu-areto garrantzitsuenetako bederatzi kiskali eta beste ehun baino gehiagotan kalte larriak eragin zituen: guztira, Goiko Patioaren zatirik handiena kaltetu zuen. Gazteluaren azaleraren bosten bat (9.000 metro koadro) hondatuta geratu zen. Sutearen ondoriozko eraberritze-programa ez zen guztiz burutu 1997ra arte. Horren kostuaren % 70 ordaindu zen Buckingham jauregiko estatu-gelak lehenbiziko aldiz jendeari irekitzeko erabakiari esker lorturiko dirusarrerekin. Kostua, guztira, 37 milioi liberakoa izan zen, baina zergadun britainiarrek ez zuten diru gehigarririk ordaindu behar izan. Hain arrakastatsua izan zen eraberritzea, eta hainbesterainokoa jatorrizko plano eta apaindurekiko leialtasuna, non zaila gertatzen baita antzematen zein diren elementu zaharrak eta zein berriak. Azken urteetan, erreginak gero eta gehiago erabili izan du gaztelua, bai errege-jauregi gisa bai asteburuetako bizileku gisa. Windsorko gaztelua Buckingham jauregia bezain maiz erabili ohi da estatu-oturuntzetarako eta ekitaldi ofizialetarako. (eu)\nWindsor Castle from the air.jpg\nArtikulu hau gazteluari buruzkoa da; beste esanahietarako, ikus «Windsor». Windsorko gaztelua (ingelesez: Windsor Castle) da, Londresko Buckingham jauregiarekin eta Edinburgheko Holyrood jauregiarekin batera, Bretainia Handiko errege-erreginen egoitza ofizialetako bat. Bizitoki gisa erabilitako mundu osoko gaztelurik handiena da, eta Gilen I.a Konkistatzailearen garaian dauka jatorria. Gaztelua Ingalaterrako Berkshire konderriko Windsor herrian kokatuta dago, Londresetik mendebaldera. Londresetik Windsorrerako tren-bidaiak 55 minutu irauten du, eta trena Waterloo tren-geltokitik abiatzen da. (eu)


Saharako bizimodua eta literatura izango dute berbagai gaur eskolan - Aramaio - Goiena.eus\nSaharako bizimodua eta literatura izango dute berbagai gaur eskolan\nArantzazu Ezkibel Galdos 2016-01-22 10:00\nEskolak antolatuta Ir a kurrin kurrin saioa egingo dute gaur, egubakoitza. Sahara izango dute ardatz gaurko saioan. 20:00etan elkartuko dira eskolan bertan; afari sahararra prestatuko dute irakasle eta gurasoek.\nSan Martin eskolarendako ekitaldi garrantzitsua izaten da Ir a kurrin kurrin saioa; hala, "pozik" daude gaur gauerako 70 bat lagunek izena eman dutelako, "inoiz baino gehiago", Mari Karmen Garridoren esanetan. Esperientzia "polita eta interesgarria" izaten da literaturaren inguruan eskolan egiten dutena.\n20:00etan egingo dute hitzordua eskolan bertan. Ormaiztegitik etorritako sahararren bisita izango dute; euren eskutik, Saharako kanpalekuetan nola bizi diren jakingo dute. Ondoren afaria egingo dute: irakasle eta gurasoek osatutako batzordeak prestatuko du afaria.\nAfaldu ondoren Smara liburuaren gainean jardungo dute. "Dagoeneko liburua irakurri dute. Eskatu duguna da bakoitzak aukera dezala liburuaren pasarte bat", dio Mari Karmen Garrido irakasleak. "Zazpi taldetan banatuko gara; eta aukeratutako pasarteen gainean jardungo gara", dio. Modu horretan, guztien iritziek berdin balio dutela erakutsi gura dute, besteak beste. "Pertsona batek daukan ikuspuntuak gure ikuspuntua aberastu dezake", gaineratu du Garridok.


Helburua: elkarrizketa bidez erizainak gaixoari laguntzea bere buruarekin ondo sentitzen. Sekuentzia honetan erizainak gaixoarekiko duen laguntzaile-papera izango duzu hizpide. Lehenengo atazan, erizainaren eta gaixoaren arteko harremana zertan den ezagutu eta bere zereginak testuan kokatuko dituzu. Bigarrenean, izandako esperientzia bat kontatzeko baliabideak landuko dituzu. Eta hirugarrenean, triste sentitzen den gaixoarekin elkarrizketako argudioa antolatuko duzu.\nZistitisa ohikoagoa da emakumeengan gizonengan baino. Horren arrazoia ezagutuko duzu lehenengo atazan, eta bigarrenean, tratamenduan proposatzen diren neurriak aztertzeko aukera izango duzu. Hirugarren atazan, berriz, zistitisa askotan duen emakumeari azalpena emateko modua landuko duzu, euskalkiko hizkerari erreparatzen diozun bitartean.\nGurasoekin bilera eskolan (1)\nSendagaiak begietatik ematea (2)\nOndorengo sekuentzia honetan, Jabier Agirrek idatzitako Asma izeneko artikulua dugu langai.\nMakina bat funtzio betetzen dituen guruina dugu gibela, gure barruan dagoen laborategi handi bat bere txikian. Ikastunitatean, gibelaren eginkizunak, hepatitis patologia ezaguna eta ikterizia izango dituzu hizpide.


China Cyclone Strongman harea-poltsen fabrika eta hornitzaileak | Feiqing\nCyclone Strongman Sandbags 1050D Cordura% 100 nylonaz, YKK KREMAILERAZ eginak daude gure Strongman Sandbag forma beste aldaketekin eta inbutu betegarri estilo bera erabiltzen dute. Funtsezko desberdintasuna tapered diseinu berezia da, poltsen goialdea behekoa baino diametro zabalagoa dutenak.\nZikloia Strongman Poltsak BI tamainatan * eskaintzen ditugu, gehienezko pisu edukiera dutenak: 100LB, 150LB. Poltsa bakoitza hiru josturazko josturekin eta goiko aldean marka pertsonalizatua ditu kremailera babesteko. Ontziratutako betegarrien poltsek kremailera eta lokarri itxiera gehigarriak dituzte, betelaneko material guztia zure erregimenean lan egin ahala guztiz gordeta egon dadin.\nKalitatezko harea-poltsak beste gimnasio, zelai, parke eta abarretan hustu eta berriro bete daitezkeenez, edozein esperientzia maila duten kirolariei zuzendutako Strongman prestakuntza tresna bakarra eramangarri eta pertsonalizagarri gisa funtzionatzen dute - slam pilotak eta harriak astunak garraiatzeko alternatiba erosoa.\nOharra: Cyclone Strongman Bagaren pisu kargagarria erabiltzen ari diren euskarrien dentsitatearen eta tamainaren araberakoa da. Zenbait euskarrik poltsaren pisu orokorra aurreikusitako pisu-ahalmena baino handiagoa edo txikiagoa izatea eragin dezake. Ehunaren izaera eta erabilera zuzena dela eta, indartsu poltsak denborarekin zabaldu egin daitezke erabilerarekin. Gainera, poltsa horiek ez dira aurrez betetzen.\n1. Zikloia / Tapered estiloko poltsak, handiagoak goialdean eta txikiagoak behean\n2.1050D Cordura% 100 nylon, kremailera ykk\n3. Betegarriaren edukiera (4 tamaina): 100LB, 150LB,\n4. Sartutako betegarri poltsa\n5. Kremailera eta kako eta lokarri itxiera\n6. Betegarria ez dago barne.\n7. Kolorea: beltza, gorria, armada berdea, marroia\nAurreko: Zizare poltsa harea betetzen\nHurrengoa: Elikatzeko zakua\nStrongman botatzeko poltsa


Inko - Wikipedia, entziklopedia askea.\nInko Jainkoaren euskal izenetako bat da, Lapurdiko Ainhoa eskualdeko euskakian erabilia. Batez ere, harridura adierazteko formuletan erabiltzen da, izen horren Inka aldaera bezala: «Ala Inka!», «Ala Inkoa!». Baztan, Nafarroa Beherea, Zuberoa eta Zaraitzu aldean erabiltzen den Jinko formatik eratorria dela esan izan da.\nBaliteke antzina Inko izenaren erabilera euskaldunen artean zabalduago izatea, Abadiñoko Andramari baselizako hilarri diskoideo batean (XIII. mendean baino lehenagokoa, segur aski) Jauninco hitza ageri baita, garai bereko antzeko inskripzioetan Jainkoaren latinezko izena ageri ohi den toki berean.\n↑ a b (Gaztelaniaz) «Inko», Auñamendi Eusko Entziklopedia.\nAinhoako kultura (Lapurdi)


Aldundiak erantzun azkarreko ekipoak aktibatu ditu egoitzetan, gerta daitezkeen berragertzeen aurrea - Bizkaia.eus\nAldundiak erantzun azkarreko ekipoak aktibatu ditu egoitzetan, gerta daitezkeen berragertzeen aurrea\nDuela aste batzuk abiarazi ziren zerbitzuak pixkanaka-pixkanaka ezarri dira berriz ere, eta zentroetako bizikidetzan normaltasuna nabarmenagoa da; ondorioz, Covid-19 pandemiaren gaur egungo zein etorkizuneko agertokiak koronabirusaren bilakaera komunitatean kontrolatzeko eta jarraipena egiteko erantzun sistematiko baten diseinua eta antolaketa behar ditu eta, bereziki, egoitzaren alorrean, erantzun terapeutikorik edo txertorik ez dagoen bitartean.\nBizkaiko Foru Aldundiak lanerako esparru bateratua ezarri du Eusko Jaurlaritzako Osasun Sailarekin, zehazki, Zainketa Epidemiologikoko Unitateekin. Horrela, Covid-19aren kasuen hautemate goiztiarra bermatuko da egoitzetan eta komunitatean, zentro horietan baieztatu diren kasu positiboen hurbileko harremanen jarraipena egingo da eta egoitzetan transmisioa murriztu ahal izango da, eta, horrenbestez, baita komunitatean ere.\nHorri dagokionez, Gizarte Ekintza Sailak erantzun azkarreko hiru lantalde aktibatu du. Gizarte Urgazpenerako Foru Erakundeko (GUFE) profesionalek osatuko dituzte lantaldeak, eta berehalako esku-hartzeak egingo dituzte Covid-19aren sintomadun kasuak edo positiboak dituzten egoitzetan, horiek identifikatu eta birusa zentroetan hedatzea eragozteko. Hauxe izango da lantaldeen zeregina: alde batetik, zentroei laguntza eta aholkularitza emango dizkiete sektorizatzea edo euste-plana berrikusteko edo aldatzeko, eta, bestetik, diagnostiko-frogak egingo dizkiete gertuko senide eta adiskideei.


Espainiako Milpass banatzaile ofiziala | Woll-Kifo\nMilpass banatzaile ofiziala\nMilpassen banatzaile ofizialak gara, edozein motako babes eta aluminiozko egitura metaliko diseinatzeko. Zure kasua zehazki aztertzen dugu, eta zure proiektuaren beharretarako soluziorik onena eskaintzen dizugu.\nAluminiozko metal-arotzeriako espezialistak garenez, neurriko piezak eraikitzen ditugu, eta material horretan merkatuko lehenetariko marka den Milpassen bermea dugu. Aluminiozko profil modularrak diseinatzen lan egiten dugu, baita makineria mota guztietarako osagarrietan eta garraio-lineatan ere.\nZure enpresako makineriarako aluminiozko babes edo egituraren bat behar izanez gero, kontsulta iezaguzu, eta Milpassen banatzaile ofizial garenez, metal-arotzeriako soluziorik hoberenetan aholkatuko zaitugu.